ישיבת מליאה, כנסת 25, פרוטוקול מספר 2, 2022-11-16 00:00

מיקי לוי: בוקר טוב

מיקי לוי:  היום כ"ב בחשוון התשפ"ג, 16 בנובמבר 2022

מיקי לוי:  אני מתכבד לפתוח את מליאת הכנסת

מיקי לוי:       בהתאם לסעיף 13א לחוק-יסוד: הממשלה, אני מבקש להודיעכם כי ביום י"ט בחשוון התשפ"ג, 13 בנובמבר 2022, הודיע לי נשיא המדינה כי החליט להטיל על חבר הכנסת בנימין נתניהו את התפקיד להרכיב את הממשלה

מיקי לוי:      חברי הכנסת החדשים, בוקר טוב, ברוכים הבאים

מיקי לוי:       הודעה למזכיר הכנסת, בבקשה

דן מרזוק: ברשות יושב-ראש הכנסת, אבקש להודיעכם כי הונח היום על שולחן הכנסת מזכר הבנות בין משרד התחבורה והבטיחות בדרכים של מדינת ישראל לבין משרד הפנים של איחוד האמירויות הערביות בדבר הכרה הדדית למטרת המרת רישיונות נהיגה

דן מרזוק:  תודה

מיקי לוי: תודה רבה למזכיר הכנסת

מיקי לוי: בחירת הוועדה המסדרת לפי סעיף 2א לחוק הכנסת, התשנ"ד–1994

מיקי לוי:  מציג – חבר הכנסת יואב קיש, בבקשה

יואב קיש: כבוד היושב-ראש, חברות וחברי הכנסת, ראשית, אני שמח לברך את חברי הכנסת החדשים מכל סיעות הבית

יואב קיש:  ברוכים הבאים

יואב קיש:  זה מרענן לראות פה פרצופים חדשים

יואב קיש:      אדוני היושב-ראש, חברי הכנסת, נציגי הסיעות שנבחרו לכנסת העשרים-וחמש התכנסו ביום י"ט בחשוון, 13 בנובמבר 2022 לספירתם, וסיכמו על ההרכב הסיעתי של הוועדה המסדרת אשר תביא לאישור הכנסת הצעה בדבר הרכב ועדות הכנסת הקבועות

יואב קיש:  עד לבחירתה של ועדת הכנסת, לוועדה המסדרת יהיו סמכויות ועדת הכנסת הנוגעות לסדרי הבית ולדיוני הכנסת

יואב קיש:      סעיף 2א לחוק הכנסת קובע כי "בראש הוועדה יעמוד חבר מהסיעה של חבר הכנסת שעליו הטיל נשיא המדינה את התפקיד להרכיב ממשלה"

יואב קיש:  עוד קובע הסעיף כי "הייצוג בוועדה המסדרת יהיה לפי גודלן היחסי של הסיעות, ובלבד שלכל סיעה בת ארבעה חברים או יותר יהיה נציג בוועדה המסדרת"

יואב קיש:       בכפוף לסעיף האמור, מוצע כי ההרכב הסיעתי של הוועדה המסדרת יהיה לפי מפתח של חבר ועדה אחד לכל שבעה חברי כנסת

יואב קיש:  הוועדה תהיה בת 19 חברים לפי ההרכב הבא, כפי שהודיעו הסיעות: סיעת הליכוד – חמישה חברים: אני, יואב קיש, אכהן כיושב-ראש הוועדה המסדרת, שלמה קרעי, עמיחי שיקלי, גלית דיסטל אטבריאן ואופיר כץ; סיעת יש עתיד – שלושה חברים: מירב בן ארי, בועז טופורובסקי ורון כץ, וממלא מקום קבוע, משה טור פז; סיעת הציונות הדתית – שני חברים: יצחק וסרלאוף – יצחק, עוד לא ראיתי אותו פה, בטח יגיע – ושמחה רוטמן

יואב קיש:  גם את שמחה אני עוד לא רואה – הינה הוא, בדיוק בזמן; סיעת המחנה הממלכתי – שני חברים: מיכאל ביטון ושרן מרים השכל; סיעת ש"ס – שני חברים: מיכאל מלכיאלי ומשה ארבל; סיעת יהדות התורה – חבר אחד: יעקב אשר, וממלא מקום קבוע – מאיר פרוש; סיעת ישראל ביתנו – חבר אחד: יבגני סובה; סיעת רע"מ – חבר אחד: ווליד טאהא; סיעת חד"ש-תע"ל: אחמד טיבי; סיעת העבודה – חברה אחת: אפרת רייטן מרום

יואב קיש:      הצעה זו דורשת הצבעה

יואב קיש:  אני רק רוצה לומר שבדיון שהיה בין הסיעות, סוכם שההצעה הזו תגיע בהסכמה של כל הבית, ואני מניח שכך יהיה

יואב קיש:  אז תודה רבה

מיקי לוי: תודה רבה

מיקי לוי:  רשימת הדוברים – ראשון הדוברים, חבר הכנסת אבי מעוז, בבקשה

מיקי לוי:  לכל דובר שלוש דקות

מיקי לוי:  בבקשה להתכנס לזמנים

מיקי לוי:  הרשימה סגורה

מיקי לוי:  שלוש דקות לרשותך

אבי מעוז: תודה, אדוני היושב-ראש

אבי מעוז:  כנסת נכבדה, ברכות לחברי הכנסת החדשים, ברכות לכולנו, לעם ישראל, על תחילת עבודתה של הכנסת החדשה

אבי מעוז:  בעזרת השם תצמח ממנה ברכה גדולה לעם ישראל ולמדינת ישראל

אבי מעוז:      אני רוצה להרחיב את הדברים שדיברתי עליהם אתמול בהצהרה שנתתי

אבי מעוז:  הביטחון הלאומי והאישי שלנו חייב להתבסס על שלוש רגליים: רגל אחת היא הביטחון הצבאי והפיזי; הרגל השנייה היא הביטחון הכלכלי לכל אחד באופן פרטי ולמדינה בכלל

אבי מעוז:  שתי הרגליים החשובות הללו נסמכות על הרגל השלישית, שהיא הלב שלהם ושבלעדיה הן תתקשינה לעמוד ולהתקיים

אבי מעוז:  הרגל השלישית היא הביטחון הזהותי – הביטחון הזהותי במובן האישי, המשפחתי ובעיקר הלאומי

אבי מעוז:      כידוע וכמפורסם, הדברים הכי חשובים לילד בשנות גידולו הם החום והאהבה שהוא מקבל מסביבתו, ובמיוחד מהוריו

אבי מעוז:  החום והאהבה הם המרכיבים הבסיסיים לבניית הביטחון והוודאות בנפשו של הילד – ביטחון וודאות בעצמו, בתכונותיו, בזהותו ובחוסן של התא המשפחתי שלו

אבי מעוז:  כמו הילד, גם אומה חייבת שיהיו לה ודאות וביטחון – ודאות וביטחון בזכות קיומה, ודאות וביטחון בצדקת דרכה, ודאות וביטחון בייעודה

אבי מעוז:  כמו בתא המשפחתי, גם במערכת החינוך הלאומית הילדים צריכים לספוג ודאות וביטחון בזהותם הלאומית, ולא שיינטעו בהם זרעי הספק באופן שיגדלו להיות מבוגרים חסרי ביטחון וזהות

אבי מעוז:      גם שאר המערכות הציבוריות של המדינה, אדוני היושב-ראש, צריכות לפעול מתוך אותה ודאות ומתוך אותו ביטחון בערכה של מדינת ישראל, בייחודיות שלה, בזהות היהודית הייחודית שלה, שבלעדיה לא יהיה לה קיום

אבי מעוז:  הביטחון הפיזי של האומה, של המדינה, הוא הביטחון מפני האויבים; לדעת ולהכיר מי אוהב ומי אויב

אבי מעוז:  הביטחון הכלכלי-חברתי הוא הדאגה לחלשים – לא להשאיר אותם לבד

אבי מעוז:      אני מסיים, אדוני היושב-ראש

אבי מעוז:  ההמשך עוד יבוא

אבי מעוז:  תודה רבה

מיקי לוי: תודה רבה

מיקי לוי:  חבר הכנסת אשר – מוותר; חבר הכנסת בן צור – אינו נוכח; חבר הכנסת אבוטבול – אינו נוכח; חבר הכנסת בוסו – אינו נוכח; חבר הכנסת אזולאי – אינו נוכח; חבר הכנסת ביטון – אינו נוכח; חבר הכנסת גלנט – אינו נוכח

מיקי לוי:  חבר הכנסת אורי מקלב, בבקשה

מיקי לוי:      אם אפשר בספסלי הליכוד – חברת הכנסת בראשי, חברת הכנסת בראשי

מיקי לוי:  ואללה, לא ייאמן

מיקי לוי:  חברת הכנסת בראשי, אני גם נותן לך תואר של חבר כנסת ואת גם לא מתייחסת אליי

אורי מקלב: תודה רבה, אדוני היושב-ראש

אורי מקלב:  חבריי חברי הכנסת וכבוד השרה, חבר הכנסת יואב קיש, אני לא ירדתי, מכיוון שכתוב: כיוון שעלה, לא ירד

אורי מקלב:  לכן, כיוון שעליתי, בדקות ספורות אגיד את מה שרציתי להגיד

אורי מקלב:      ראשית, אני רוצה לברך

אורי מקלב:  אתה פתחת את הדיון, את הספתח הראשון של הכנסת העשרים-וחמש, ואני מאחל לכולם, לכולנו, שתהיה לנו ברכה והצלחה ושיהיו לנו דיונים פוריים, מעשים ויעילים

אורי מקלב:  לכולנו

אורי מקלב:  אני עוד לא יודע אם נספיק לברך אותך על הקדנציה שבה היית, אבל אנחנו נמצא את ההזדמנות

מיקי לוי: תודה רבה

אורי מקלב: ככה אני לא מתעלם מהקדנציה שבה אתה ניהלת פה את הכנסת כיושב-ראש הכנסת

אורי מקלב:      אנחנו מאוד מקווים, בעזרת השם, שאנחנו נלך לקדנציה ארוכה ויציבה ושהכנסת הזו תמלא את שנותיה

אורי מקלב:  אני לא מתעלם מהשיח התקשורתי

אורי מקלב:  אני לא בטוח שהשיח הציבורי – צעקת הגעוואלד, או הפניקה שנוצרה בציבור ממה שתעשה הממשלה והכנסת הזו בקדנציה הזו – אז אני רוצה להגיד במשפט אחד איך אני רואה, בכמה מילים: מבחינת הממשלה הזאת והקואליציה הזאת, הכנסת הזאת צריכה למלא וליישם את מה שהיא התחייבה לציבור

אורי מקלב:  אני רוצה להגיד, לסכם, מה קרה לממשלה הקודמת

אורי מקלב:  בעיניי ההתחלה של הממשלה הקודמת הוא חטא אחד – שהיא עשתה הפוך ממה שהיא התחייבה

אורי מקלב:  היא עשתה הפוך ממה שהיא התחייבה, מכל מה שהיא התחייבה: עם מי היא תשב ועם מי היא לא תשב; איזה סוג של מה – על שמאל אומרים שהוא ימין, על ימין שהוא שמאל, על ממשלה גדולה – שלא תהיה ושלא יהיו הרבה שרים, שלא יהיו סגני שרים, לא יהיה ראש ממשלה חלופי, לא יהיה מנכ"ל למשרד ראש הממשלה

אורי מקלב:  הכול עשו הפוך

אורי מקלב:  וכמובן – בגזרות

אורי מקלב:  הרי הייתה הבטחה שתהיה ממשלה מצומצמת, ולא יהיו הרבה סגנים, ולא יהיו נורבגים, ולא יהיו – אבל עשו בדיוק הפוך, אדוני היושב-ראש

אורי מקלב:  זה דבר שיכול להיות הבסיס – כמובן, כשאתה בממשלה לא הומוגנית – לממשלה שהיא לא ארוכת זמן

אורי מקלב:      אני רואה שהמחויבות של הקואליציה הזאת, וסוד ההצלחה היא לעמוד בהתחייבות

אורי מקלב:  ולא רק זה, ודאי וודאי שלא ללכת על ציבור מסוים במסע נקמה מאוד מאוד ארוך כפי שנעשה בקדנציה הקודמת

אורי מקלב:  זה ודאי התחיל עם שר האוצר באופן ממוקד בציבור – באוכלוסייה מסוימת

אורי מקלב:  הבטיחו שלא יהיו גזרות, שיהיה לנו גן עדן, והציבור סבל גם ממיסים וגם מגזרות כלכליות וכמובן מיוקר המחיה

אורי מקלב:       נמשיך דרך שרת התחבורה: שתי הערים היחידות בכל הארץ עם המצב הסוציו-אקונומי הנמוך ביותר, שתי ערים יחידות בארץ, מודיעין עילית וביתר עילית, הן היחידות שלא נכנסו לרפורמה דרך שווה

אורי מקלב:  היחידות שלא נכנסו

אורי מקלב:  משרד התקשורת – מה שעשה שר התקשורת

אורי מקלב:  כל הדברים האלה - - -     

מיקי לוי: נא לסיים, בבקשה

אורי מקלב: אנחנו חושבים שסוד ההצלחה יהיה שלא נעשה אחרת ממה שהתחייבנו

מיקי לוי: תודה רבה

אורי מקלב: ההתחייבות הייתה ברורה, על זה הלכו לבחירות, ואם ירצה השם, נעשה ונצליח

מיקי לוי: תודה רבה

מיקי לוי:  חבר הכנסת קריב, בבקשה

גלעד קריב: אדוני היושב-ראש, חברי הכנסת הנכבדים, ברכות לחברי וחברות הכנסת החדשים

גלעד קריב:  בטרם אבקש להתייחס בקצרה לנושא על סדר-היום, האזנתי בקשב לנאומו של חבר הכנסת אבי מעוז

גלעד קריב:  אכן, הוא צודק, תהום עמוקה פעורה בינינו

גלעד קריב:  הוא חושב שמה שמסמל חוסן וחוזק פנימי של היחיד ושל האומה זה היעדר ספקות

גלעד קריב:  בעיניי, היעדר ספקות הוא סימנו של החלש; הוא סימנו של האדם וסימנה של הקהילה שכל כך אינם בטוחים בדרכם עד שהם לא מרשים לעצמם להציב סימני שאלה

גלעד קריב:  ספק, ביקורתיות, סימני שאלה, נכונות לבדוק את דרכך, חבר הכנסת מעוז, הם לא סימנם של החלשים, הם סימנם של החזקים; אלו שבטוחים בדרכם, אבל יודעים שמותר מדי פעם גם לחשב מסלול מחדש; שבכל מחנה שדרכו סלולה, טוב מדי פעם גם לבדוק את הדרך

גלעד קריב:      	ועכשיו לעניין שעל סדר-היום

אבי מעוז: - - - להטיל ספק ביהדות, להטיל ספק בתורה - - -      

גלעד קריב: לא

גלעד קריב:  לא כל ספק, חבר הכנסת מעוז, לא כל ספק

אבי מעוז: - - -     

גלעד קריב: לא כל ספק, חבר הכנסת מעוז

גלעד קריב:  לא כל ספק צריך להיות לו מקום, אבל להכריז - - -      

אבי מעוז: לא

אבי מעוז:  אבל אתה - - - את הספק הזה, אולי זה לא יהיה - - -      

גלעד קריב: חבר הכנסת מעוז, להכריז שהספקות הם האיום על החוסן הפנימי? טוב

אבי מעוז: - - -     

גלעד קריב: חנך אתה את ילדיך בדרך שלך, ואנחנו נחנך את ילדינו בדרך שלנו

אבי מעוז: - - -     

מיקי לוי: חבר הכנסת מעוז, הסיפור הוא שחבר הכנסת קריב הפריע לך

גלעד קריב: חבר הכנסת מעוז, כמדומני - - -     

אבי מעוז: - - -     

גלעד קריב: לא

גלעד קריב:  בסדר

גלעד קריב:  אני רק אומר, חבר הכנסת מעוז - - -      

מיקי לוי: זה לא מחייב להשיב

גלעד קריב: חבר הכנסת מעוז, כמדומני, החינוך הממלכתי-דתי במדינת ישראל נהנה מאוטונומיה - - -     

אבי מעוז: 	- - - להטיל ספק, נכון?     

מיקי לוי: אני מבקש שקט

גלעד קריב: חבר הכנסת מעוז, כמדומני, החינוך הממלכתי-דתי במדינת ישראל נהנה מאוטונומיה, ואנחנו ברוח הזו אומרים לך: אל תשלח ידך אל החינוך של ילדינו, כשם שאנחנו לא חושבים שאנחנו צריכים לשלוח ידינו אל החינוך של ילדיך

גלעד קריב:      ועתה נותרו 30 שניות, אז אומר כך: ככל הנראה, הרכבה של הוועדה המסדרת הוא הרכב מוסכם, וטוב שכך, אבל ההסכמה הזו לא מבשרת על הבאות, מכיוון שמה שברור – ושמעתי את חבר הכנסת מקלב – דווקא מכיוון שאתה חושב שאתם צריכים לקיים את מה שהבטחתם, הגעוואלד שלנו מוצדק גם מוצדק

גלעד קריב:  נסכים על הוועדה המסדרת, אבל לא נסכים על התוכניות של ממשלת הפירוק הלאומי שאתם מתכוונים להקים: פירוק של הדמוקרטיה, פירוק של הסולידריות החברתית במדינת ישראל

גלעד קריב:  נסכים על הרכב המסדרת; ניאבק עד חורמה בתוכניות שלכם

גלעד קריב:  תודה

מיקי לוי: תודה רבה

מיקי לוי:  חבר הכנסת אייכלר – אינו נוכח; חבר הכנסת פרוש – אינו נוכח

מיקי לוי:  חבר הכנסת ביטון, צבי ביטון

קריאה: - - - דבי

מיקי לוי: אני מצטער

מיקי לוי:  זה בכתב יד – דבי ביטון

מיקי לוי:  בבקשה

מיקי לוי:  אני מתנצל

מיקי לוי:  שלוש דקות לרשותך

דבורה ביטון: כבוד היושב-ראש, כנסת נכבדה, אני רוצה לפתוח תחילה בתנחומיי למשפחות והחלמה מהירה לפצועים

דבורה ביטון:  כידוע – או שזה לא ידוע – אני תושבת העיר שדרות

דבורה ביטון:  בכל פעם שיש אירוע, על ידי מפגע בודד או בכלל, השגרה הופכת להיות קצת מעיקה

דבורה ביטון:  זה אומר שהשגרה שלנו – גם כשאני פה בכנסת עכשיו, אם מישהו יטרוק את הדלת ברעש מחריש אוזניים, זה כנראה יגרום לי לקום או לצאת או להיבהל

דבורה ביטון:       חשוב לי לציין דווקא את השנה, אפילו את השנה וחצי האחרונות, של השקט בעוטף

דבורה ביטון:  מי שגר בעוטף, מי שגר בשדרות, יודע ששגרת חייו היא לא שגרה רגילה, חרף המהלכים – חלקם מכובדים ובחלקם יש עוד מה לעשות – לטובת הציבור שם

דבורה ביטון:  האוכלוסייה והאנשים שם, יש להם חוסן מיוחד, אבל החוסן הזה לא אומר שאין לנו את ההתנהלות והבעייתיות בלנהל שגרה

דבורה ביטון:  זה אומר שבבוקר, כשאתה קם, חשוב מאוד שיהיה חלון כדי לשמוע אזעקות

דבורה ביטון:  לא תמיד אנחנו יודעים – אף אחד לא מודיע לנו גם מראש שהבוקר מישהו בעוטף או בעזה התעורר על רגל שמאל, ולכן הבוקר מתחיל בלפתוח את החלון

דבורה ביטון:  כשאתה נוהג, אתה צריך לפתוח את החלון, ובלי מוזיקה

דבורה ביטון:  הילדים – באופן כללי, אתה מכין אותם, גם למה שקורה אם אין מרחבים

דבורה ביטון:       דווקא בשנה האחרונה, ובהתחשב במבצע האחרון – זו הזדמנות באמת לומר שהממשלה שכיהנה ומכהנת כרגע עד שהיא תוחלף עשתה עבודה מצוינת למען האזרחים ולמען העוטף – השקט המופתי, העובדה שבלון כבר לא עף, שהפסיק להיות מאיים

דבורה ביטון:  בלונים – בזמנו, מי שיודע, כל בלון שהיה יורד היה שורף שטחים, מפחיד את הילדים

דבורה ביטון:  כבר הפסקנו אפילו להביא בלונים לימי הולדת

דבורה ביטון:  עצם העובדה שהבלונים חוזרים וילד כבר מבין שבלון הוא לא פצצה מתקתקת, יש בזה המון

דבורה ביטון:  המבצע האחרון שהיה היה מדהים

דבורה ביטון:  לחשוב על זה שלושה ימים – לחזור לשגרה

דבורה ביטון:       חברים, אני מאחלת שהממשלה הזו והכנסת הזאת יפעלו

דבורה ביטון:  יש לנו ציבור, ילדים ואנשים מדהימים בעוטף, ואני מניחה שבכל הארץ

דבורה ביטון:  אני מאוד מבקשת להמשיך עם הקו ולטהר את כל הקינים של הטרור

דבורה ביטון:  אפס סבלנות למפגעים

דבורה ביטון:       זה המקום באמת לחזק ולמסור את תודתי ואת אהבתי לכל תושבי העוטף ושדרות, וכמובן בכל מקום בארץ

דבורה ביטון:  תודה על ההזדמנות שבה אני עומדת כאן

דבורה ביטון:  אני מבטיחה באופן אישי לפעול ביחד עם הממשלה ועם הכנסת בכל דבר שישמור ויגן על הילדים שלנו, עלינו ועל כלל אזרחי ישראל

דבורה ביטון:  תודה רבה לכם

מיקי לוי: תודה רבה

מיקי לוי:  חבר הכנסת טור פז, בבקשה

משה טור פז: אדוני היושב-ראש, כנסת נכבדה, כולנו, יונים וניצים כאחד, מתייסרים שנים רבות במתח בין השאיפה לעצב את מדינת ישראל כמדינה יהודית לבין השאיפה לקיים שוויון זכויות אזרחיות לכול, יהודים ולא יהודים

משה טור פז:  כולנו, הן מימין והן משמאל, מתייסרים במתח בין חיים במצב מלחמה עם בני המדינות השכנות לבין הציפייה כי אחיהם, אלה החיים בתוך גבולותינו, ישמרו על נאמנות אזרחית למדינת ישראל

משה טור פז:  אנו מקיימים עמדה דו-ערכית זו לא מכיוון שאינה בעייתית, אלא עקב אמונתנו כי כל פתרון אחר יהיה גרוע יותר, מערער ומהרס, הן מבחינה מוסרית והן מבחינה מעשית

משה טור פז:  אני מדלג

משה טור פז:  הקיטוב הפוליטי הפנימי בישראל החריף מאוד בשלבים שונים של מלחמה זו

משה טור פז:  במקרים לא מעטים חדל היריב להצטייר כבן-פלוגתא פוליטי בלבד, והיה לבוגד מכאן ולרוצח מכאן

משה טור פז:  התפתחות מעין זו מאיצה רדיקליזציה בתחומים שונים, ודרכם של הקצוות היא שהם מזינים זה את זה

משה טור פז:      חברים יקרים, הדברים כאילו נאמרו היום, בסוף שנת 2022, אבל הם נכתבו לפני 36 שנים, בשנת 1986, בתוך ספרון שנקרא "הכהנאות כתופעה תודעתית פוליטית" שהוציא פרופ' אביעזר רביצקי, שיש לי גם הזכות להיות נשוי לבתו

משה טור פז:  אם יש דבר שממערכת הבחירות הזו אנחנו צריכים לקחת זה הסכנה, הסכנה של הקצנה בשלילת הלגיטימציה של הצד השני והפיכת האחר לבוגד מצד אחד או רוצח מצד שני

משה טור פז:  את הסיסמאות הקליטות והלא-בריאות של מערכת הבחירות נשאיר מאחורינו ונביט על הכנסת הזו לוויכוח, שכן, הוא ויכוח קשה ומר, אבל הוא ויכוח לגופו של עניין ולא לגופו של אדם

משה טור פז:  תודה

מיקי לוי: תודה רבה

מיקי לוי:  השרה מירב כהן, את ביקשת לדבר?      

מירב כהן: כן - - -     

מיקי לוי: את רוצה בסוף?     

מירב כהן: כן

מיקי לוי: אוקיי

מיקי לוי:  חברת הכנסת צרפתי, בבקשה

קריאה: - - -     

מיקי לוי: מותר לה

מיקי לוי:  מה לעשות? יש תקנון

מיקי לוי:  זאת ועוד, היא יכולה לדבר כמה שהיא רוצה

מיקי לוי:  היא עדיין שרה

מטי צרפתי הרכבי: אדוני היושב-ראש, כנסת נכבדה, אני מבקשת לשתף אתכם בשיר שקראתי לפני כשנתיים והיה אחת הסיבות לכך שאני ניצבת על הדוכן הזה

מטי צרפתי הרכבי:  את השיר כתבה אפרת שטרן, וקוראים לשיר - - -     

מיקי לוי: רוצה להוריד את הדוכן? כי הוא גבוה

מיקי לוי:  בצד ימין יש שני כפתורים

מטי צרפתי הרכבי: אוקיי

מטי צרפתי הרכבי:  תודה רבה, אדוני היושב-ראש

מטי צרפתי הרכבי:  אז לשיר קוראים: אישה ושמה בושה

מטי צרפתי הרכבי:       "הייתה בינינו פעם / אישה ושמה בושה

מטי צרפתי הרכבי: / היא לא הייתה יפה, / היא לא הייתה אופה, / אך מחזרים היו לה / מאילת ועד מטולה: / גנרל שאנס את בתו, / אדריכל שהרעיל את אשתו, / עיתונאי שפברק כתבה בעיתון / וקבלן שהחליט לקמץ בבטון, / מהנדס שכייס ומנכ"ל שמעל – / הם ידעו שתמיד הבושה / בביתה מקבלת קהל

מטי צרפתי הרכבי:  // כך בחמסינים, בגשמים, בערפל, בעלטה – / מכל פינה הגיעו קרימינלים אל ביתה, / כולם סמוקי פנים, / כולם – בגו שפוף, / כולם עמוק במעילם טומנים את הפרצוף

מטי צרפתי הרכבי:  / והיא גלתה סימפתיה / לכל שדרות העם, / תמיד ברוב אמפתיה / ליטפה היא את ראשם, / אפילו בימים שכבר נפלה מן הרגלים, / וגם כשאו-טו-טו / נעצמו לה העיניים – / היא לא סירבה לאיש, תמיד עבדה סביב השעון, / מבלי לקחת יום אחד חופשה או שבתון, / ולא הועיל אפילו כשאמרו לה ההורים: / 'געואלד, זה לא נעים! כל השכנים כבר מדברים!' / כי בושה הייתה עונה: 'אכן, זה עסק תובעני, / אבל תבינו – הוא תפור ממש למעני'

מטי צרפתי הרכבי:  // אך לאחר שנים רבות של קליניקה פורחת / שיני הזמן החלו לכרסם במארחת, / וגם קליינטים שאף פעם מביתה לא משו / התחילו להבחין שהשירות הוא כבר לא מש'ו: / בנוכחות אורח / ראשה היה צונח, / ולא תמיד הבחינה מי נכנס ומי יצא, / האם היה זה הנשיא או ראש המועצה? / האם יושב מולה אדמו"ר שאברכים הטריד? / או שמא ראש הממשלה שמסמכים השמיד? / כן, כל יום הייתה פדיחה / כי לזכור כבר לא הצליחה / מי חיפף ומי זייף ומי שיחד ומי מלכד, / ומי שדד ומי מעד ומי בדיוק במי בגד

מטי צרפתי הרכבי:  // וכך, לאט-לאט / היא הלכה ודעכה, / והלך והתקצר / גם התור ליד פתחה / לכן כשיום אחד בושה הודיעה לאומה / שאת הבסטה היא סגרה – לא קמה מהומה, / ואיש בישראל / גם לא ממש נדהם / כשהקריין הודיע / שלבבה נדם

מטי צרפתי הרכבי:  // היה זה יום סגריר כשהיא הובלה אל הקבורה / ושום דברי הספד או הוקרה איש לא קרא, / ואיש מכל לקוחותיה לא הזיל דמעה, / ואיש ממחזריה לא תלה שום מודעה / ואיש כיום כבר לא יודע / מי הייתה אותה בושה / שגברים רבים הביתה להזמין לא חששה, / כי על קברה צמחו מזמן קוצים וחרולים / ובחצר ביתה מייללים השועלים

מטי צרפתי הרכבי:  // ושום נבל או קרימינל כיום כבר לא משפיל עיניו, / ושום נוכל – במעילו אינו מליט פניו, / ושום גנב במקומותינו לא מסמיק ולא מחוויר, / וגם את השלל איש לא טורח להסתיר / ורק קשישי הדור, ברגע של חולשה, / מודים שהם זוכרים עוד אישה בשם בושה, / שהייתה (יש להודות) מסורה וחרוצה – / אך כיום, מה לעשות, היא כבר איננה נחוצה

מטי צרפתי הרכבי: "      תודה רבה, אדוני היושב-ראש

מיקי לוי: תודה רבה

מיקי לוי:  חבר הכנסת גפני, חבר הכנסת גפני, בבקשה

מיקי לוי:  מוותר?     

משה גפני: כן

מיקי לוי: חברת הכנסת מיכל וולדיגר, בבקשה

מיכל מרים וולדיגר: כבוד היושב-ראש, כבוד השרה, שאני לא ראה אותה פה, כנסת נכבדה, אז ראשית לכול אני רוצה להשתתף בצערן של המשפחות היקרות, שלוש משפחות, שאיבדו אמש את יקיריהן

מיכל מרים וולדיגר:  אני מתפללת להחלמת הפצועים

מיכל מרים וולדיגר:  את אחד מהם אני מכירה ברמה האישית

מיכל מרים וולדיגר:  הקלות הבלתי-נסבלת שאפשר לפגוע היום באזרחי מדינת ישראל צריכה להגיע לסופה

מיכל מרים וולדיגר:  לא יעלה על הדעת שבחור צעיר, אבא לשלושה, הולך לעבודה וכמה דקות אחר כך מוצא את עצמו בבית החולים עם קרעים בריאות, במצב אנוש, בלי שהוא עשה שום דבר רע לאף אחד

מיכל מרים וולדיגר:       אני רוצה לברך את כל חברי הכנסת של הכנסת העשרים-וחמש של מדינת ישראל, ואני מאמינה בלב שלם שממש בקרוב נרכיב ממשלה לאומית, ציונית, יציבה, שבאמת תעשה את כל מה שצריך לעשות פה, ובין היתר למנוע ולצמצם עד למינימום – אני מקווה למנוע לגמרי – את כל הפיגועים הנוראיים האלה שאנחנו שוב ושוב ושוב נתקלים בהם

מיכל מרים וולדיגר:  יש לנו כל כך הרבה יתומים בלי כל הבעיה הזאת, ועכשיו הוספנו עוד 11 יתומים, ואנחנו לא יכולים לשתוק יותר

מיכל מרים וולדיגר:  אז מעבר לתפילה שלי להחלמתם של הפצועים והצער עם המשפחות, אני באמת באמת מקווה שנצליח להקים כמה שיותר מהר את הממשלה היציבה והחשובה הזאת

מיכל מרים וולדיגר:      אבל עד שנקים, בינתיים יש משפחות נוספות, גם בלי פיגועים, שסובלות

מיכל מרים וולדיגר:  בדרך לכאן קיבלתי שיחת טלפון מאימא ששמה אורית, שיש לה ילדה, אלה יעל, בת שלוש וחצי, עם אוטיזם בתפקוד מאוד נמוך, שיושבת בבית ולא הולכת לגן ילדים

מיכל מרים וולדיגר:  לאימא הזו יש עוד תינוקת קטנה וילדה יותר גדולה

מיכל מרים וולדיגר:  הבית לא מתפקד

מיכל מרים וולדיגר:  שוב, הילדה בת השלוש וחצי בתפקוד נמוך

מיכל מרים וולדיגר:  הם עברו את ועדת האפיון, ובגלל המצב הקשה של הילדה, היא קיבלה שיבוץ לגן תקשורתי, לגן לחינוך מיוחד, גן תקשורת

מיכל מרים וולדיגר:  אבל אין גן כזה, כלומר, אין יותר תקנים ואין אפשרות כזאת, למרות שהיא עצמה כיתתה את רגליה סביב הערים באזור שהיא גרה ומצאה מקום

מיכל מרים וולדיגר:  ברשות שבה היא גרה לא אפשרו לה להגיע לגן הקרוב, וזהו, הילדה בבית

מיכל מרים וולדיגר:      אני חושבת שכל הרפורמה שנעשתה בחינוך המיוחד, כוונותיה היו טובות, אבל לצערי הרב, היא לא מיושמת כהלכה, היא לא טובה

טלי גוטליב: - - - אנחנו, ההורים, עוברים ביזיונות קשים - - -     

מיכל מרים וולדיגר: בהחלט, טלי

מיכל מרים וולדיגר:  כל השילוב פשט את הרגל

מיכל מרים וולדיגר:  הוא לא נכון

מיכל מרים וולדיגר:  הוא אולי רווחי למדינת ישראל, אבל הוא פשוט לא נכון, ופוגע מדי יום ביומו בילדים ובמשפחות היקרות הללו

מיכל מרים וולדיגר:      אני אסיים ואומר ככה: אני אהיה לצידה של אורית, כי לא יכול להיות שהילדה שלה המקסימה, אלה יעל, תישאר בבית

מיכל מרים וולדיגר:  זה פוגע באלה יעל, זה פוגע באחים שלה, זה פוגע במשפחה, בהרכב המשפחתי, והרצון של העירייה לשבץ אותה בגן ילדים רגיל יפגע גם בילדים האחרים, כי הילדה לא מתקשרת ואלימה

מיכל מרים וולדיגר:      ולכן, אורית, אני פונה מפה אליך להגיד לך שאנחנו נהיה פה לצידך, ובעזרת השם גם את זה נתקן ונביא את המצב של החינוך המיוחד למקום טוב יותר

מיכל מרים וולדיגר:  תודה

מיקי לוי: תודה רבה

מיקי לוי:  חברת הכנסת סטרוק, בבקשה

אורית סטרוק: אדוני היושב-ראש, חבריי חברי הכנסת, השבת נקרא בתורה את פרשת חיי שרה

אורית סטרוק:  חברון, עיר מגוריי ועיר חלומותיי, תימלא באורחים רבים שיבואו לקרוא למרגלות המערה ובתוכה את שטר הקניין שלנו על המקום הקדוש הזה ולהתחבר חיבור אמיתי של אבות ובנים

אורית סטרוק:  האוהלים מוכנים, הקרוואנים פרוסים, הדירות כבר מוכנות

אורית סטרוק:  אצלי בבית המיטות והמזרנים ספורים, ובעזרת השם תהיה לנו שבת נפלאה

אורית סטרוק:       אבל אני עליתי לכאן כדי לדבר לא על החלק הראשון של הפרשה, על קניין מערת המכפלה, אלא על החלק השני שלה, על השליחות המיוחדת של אליעזר, שיוצא בשליחותו של אברהם אבינו להביא אישה לבנו, ליצחק

אורית סטרוק:  ואנחנו רואים שאליעזר, כשהוא מסיים את החלק הראשון של השליחות והוא מוצא, ברוך השם, את רבקה, הוא מגיע למשפחה של רבקה כדי לבקש מהם שייתנו לו את רבקה כדי לקחת אותה לארץ ישראל ולהיות אישה ליצחק, והוא חוזר ומספר את הסיפור פעם שנייה

אורית סטרוק:  ומה הוא אומר בתחילת הסיפור שלו, אדוני היושב-ראש? הוא אומר משפט אחד, שלוש מילים, שהן היסוד להכול, ועליהן אני רוצה לדבר

אורית סטרוק:  אליעזר פותח ואומר: "עבד אברהם אנכי"

אורית סטרוק:  אני – אין לי משלי כלום; אני כאן בשליחות; אני שליח של אברהם אבינו ואני לא יכול להחליט משהו אחר ממה שאברהם אבינו ציווה אותי ושלח אותי

אורית סטרוק:  אני שליח

אורית סטרוק:  ומכאן והלאה הוא מתחיל לגולל את כל הסיפור מחדש, בדיוק כמו בפעם הראשונה, עד כדי כך שחז"ל אומרים לנו: "יפה שיחתן של עבדי אבות יותר מתורתן של בנים"

אורית סטרוק:      חבריי חברי הכנסת, גם אנחנו "עבד אברהם אנכי"

אורית סטרוק:  אנחנו כאן בשליחות של הבוחרים שלנו

אורית סטרוק:  אין לנו שום רשות לעשות פחות ממה שהבטחנו להם ושהם שלחו אותנו

אורית סטרוק:  אין לנו שום רשות לוותר על שום דבר ממה שהבטחנו להם

אורית סטרוק:  אנחנו כאן בשליחות של הבוחרים שלנו, ולכן אנחנו, בעזרת השם, נקים ממשלה שתעשה בדיוק את מה שהבטחנו – בדיוק את מה שהבטחנו ביהודה ושומרון, בדיוק את מה שהבטחנו במערכת המשפט, בדיוק את מה שהבטחנו בזהות היהודית של המדינה, בדיוק את מה שהבטחנו במלחמה בטרור

אורית סטרוק:  בדיוק את זה אנחנו חייבים לעשות, כי אנחנו שליחים

אורית סטרוק:  אין לנו משלנו כלום

אורית סטרוק:  אנחנו שליחים של הציבור ששלח אותנו לכאן

אורית סטרוק:  תודה רבה

מיקי לוי: תודה רבה

מיקי לוי:  חבר הכנסת טאהא, בבקשה

קריאה: - - -     

מיקי לוי: שניכם ברשימה, כך שזה לא משנה

מיקי לוי:  חבר הכנסת טופורובסקי, בבקשה

בועז טופורובסקי: תודה, אדוני היושב-ראש

בועז טופורובסקי:  גבירותיי השרות, חבריי חברי הכנסת, עכשיו אנחנו הופכים להיות מקואליציה לאופוזיציה, ואני רוצה להזכיר את כל מה שנאמר והובטח על ידי הימין בבחירות האחרונות: הובטח שהם יעשו ממשלת ימין על מלא, הובטח שהם יביאו את הביטחון למדינת ישראל

בועז טופורובסקי:  ואני זוכר את הלחץ שלהם לאורך כל הקדנציה האחרונה משיתוף פעולה, למשל, עם אחמד טיבי ועם חד"ש-תע"ל

בועז טופורובסקי:  אפילו יש הרבה בימין שטענו שחד"ש-תע"ל לא צריכים להיות בכנסת ישראל, אבל היום בוועדה המסדרת, שבראשה עומד יואב קיש מהמפלגה הגדולה ביותר, נשלחה חלוקה של ועדות זמניות, ואז נעשו כמה טלפונים, ומה הסתבר? שביבי סגר עם טיבי

בועז טופורובסקי:  שמעת את זה, בן גביר? שמחה, שמעתם את זה? ביבי סגר עם טיבי

רון כץ: לא יכול להיות

בועז טופורובסקי: יואב קיש הציע שאחמד טיבי יהיה סגן יושב-ראש הכנסת

בועז טופורובסקי:  עכשיו, לנו יש הרבה רצונות והערות, אבל את זה אני חושב ששווה שבוחרי הימין ידעו, את הסגירה הזאת שיש כבר עכשיו

בועז טופורובסקי:  עוד לא התחילה הכנסת לעבוד, עוד לא קמה הקואליציה - - -     

אוריאל בוסו: בועז, בועז, לא מתרגשים

בועז טופורובסקי: לא אמרנו אפילו לרגע שאנחנו נהיה אופוזיציה כמוכם סתם כדי לפגוע בכנסת, אבל אנחנו נראה את האמת גם לבוחרי ש"ס וגם לבוחרי הליכוד - -      

אוריאל בוסו: בועז, הכול בסדר, לא מתרגשים - - -     

בועז טופורובסקי: - - וגם לבוחרי יהדות התורה וגם לבוחרי הציונות הדתית

בועז טופורובסקי:  אנחנו נראה פשוט את האמת

בועז טופורובסקי:  אז שימו לב, נראה אם מישהו כאן יבוא ויסתור את זה: נסגר דיל בין הימין לבין אחמד טיבי לג'וב

בועז טופורובסקי:  השאלה היא מה הם הבטיחו עוד ומה הם ביקשו בתמורה - - -     

אוריאל בוסו: ההבדל הוא שיש לנו 64 בלי הערבים, ולכן אין - - -     

מיקי לוי: חבר הכנסת בוסו, מספיק

מיקי לוי:  ביום הראשון אתה רוצה שאני אוציא? מספיק

בועז טופורובסקי: אני לא מסכים – יש לכם 64 מנדטים

בועז טופורובסקי:  אל תעביר נושא

בועז טופורובסקי:  סגרתם עם טיבי או לא סגרתם עם טיבי?     

אוריאל בוסו: - - -      

בועז טופורובסקי: הדבר השני זה שנאמר הרבה פעמים ממפלגת המחנה הממלכתי שהם לא יעשו דילים עם נתניהו ועם הליכוד

בועז טופורובסקי:  מסתבר גם שבשליחות גנץ הלך אלקין לסגור דיל עם ביבי

בועז טופורובסקי:  אז אם ככה - - -     

אוריאל בוסו: - - -     

מיקי לוי: חבר הכנסת בוסו, אל תכריח אותי להוסיף לו זמן

בועז טופורובסקי: ואני אשמח שתעלו ותגידו לי איך אני טועה

בועז טופורובסקי:  ביבי וגנץ מתקרבים, אנחנו רואים שיש איזושהי חנפנות אחד לשני, וביבי וטיבי סוגרים דילים

בועז טופורובסקי:  שיהיה לכם בהצלחה

אוריאל בוסו: למדנו מהטובים

מיקי לוי: תודה רבה

מיקי לוי:  חבר הכנסת טאהא, בבקשה

קריאה: בועז, עד עכשיו אני לא מבין איך הוועדה מסדרת את זה - - -     

וליד טאהא: כבוד היושב-ראש, חברות וחברי הכנסת, הוועדה המסדרת או הנציגים של המפלגות התכנסו אתמול, שלשום, אני כבר לא זוכר – וסיכמנו על המפתח שעליו תצביע המליאה לגבי הרכב הוועדה המסדרת

וליד טאהא:  עד כאן הכול היה בסדר

וליד טאהא:  היום, באמצעות קבוצת הווטסאפ של הוועדה המסדרת, מישהו נתן הוראות והנחה את הוועדה, את מנהלת הוועדה, לשלוח בקבוצה עצמה טבלה שהוא עצמו קבע: הוא קבע איזה מפלגות ייקחו מה; הוא קבע מי יהיה סגן; הוא קבע מי יהיה נציג בוועדת הכספים; הוא קבע מי לא יהיה נציג בוועדה אחרת

וליד טאהא:  הוא עשה את הכול לבד, זאת אומרת, הדיקטטורה התחילה עוד לפני שקמה הוועדה

וליד טאהא:  ונניח שבועז טופורובסקי דיבר כאן שטויות ואין דיל כזה בין הליכוד לבין מפלגה x, אז אולי מישהו יעלה הנה להסביר את הרציונל – למה דווקא הבחירה נפלה - - -      

אוריאל בוסו: יש לך חמש שנים לצעוק, תשאיר קצת אנרגיות

מיקי לוי: חבר הכנסת בוסו, קריאה ראשונה

וליד טאהא: בוסו, אתה סתם צועק

מיקי לוי: הינה, אתה הפתיח של הכנסת העשרים-וחמש

וליד טאהא: בוסו, אתה שכחת שאתה עתיד להיות קואליציה

אוריאל בוסו: תשאיר אנרגיות – חמש שנים לצעוק

וליד טאהא: אז תפסיק לקפוץ

וליד טאהא:  אתם הייתם פה חבורת מסיתים, היסתם בצורה פרועה נגד ממשלה שייצגה את כל שכבות האוכלוסייה במדינה

וליד טאהא:  מה לא אמרתם עליה? חבורת פשיסטים, גזענים

אוריאל בוסו: - - - שלחו אתכם הביתה

אליהו (אלי) רביבו: תיזהר רק שלא יצלמו אותך לפני הדגל

אליהו (אלי) רביבו:  חצוף

אליהו (אלי) רביבו:  גזען

וליד טאהא: רעל נטף לכם מהפה מעל השולחן הזה כל הזמן, אז תתאפק עכשיו ותקשיב

וליד טאהא:  אתה לא יכול לעשות מה שבא לך, ואנחנו לא נעביר את זה לסדר-היום

וליד טאהא:  אז שיגיע מי שהחליט על הטבלה, יסביר את הרציונל שלו למדינה - -      

אוריאל בוסו: - - -      

וליד טאהא: - - למה דווקא הבחירה שלו נפלה על מפלגה x

אוריאל בוסו: לא מסבירים כלום

אוריאל בוסו:  ככה בא לנו

וליד טאהא: למה, כי הוא רוצה לתגמל אותה? כי הוא רוצה להחזיר לה טובה? שיבוא ויסביר

וליד טאהא:  נגיד שבועז טופורובסקי דיבר שטויות – אז בואו אתם ותסבירו לפי איזה היגיון קבעתם איזו מפלגה באופוזיציה תקבל מה

וליד טאהא:  מישהו נתן לכם את המנדט? מישהו נתן לכם את המנדט לנהל כאן את המפלגות באופוזיציה?     

אליהו (אלי) רביבו: העם נתן לנו את המנדט

מיקי לוי: חבר הכנסת רביבו, ברוך הבא

אליהו (אלי) רביבו: תודה

וליד טאהא: אני אפילו לא יודע את השם שלו, אז לפחות תגיד לי את השם שלו

מיקי לוי: חבר הכנסת רביבו, תודה

וליד טאהא: מאיזו מפלגה?     

אליהו (אלי) רביבו: מהמפלגה שמקדשת את הדגל - - - שלא מסכימים להצטלם - - -      

וליד טאהא: תקשיב - - -      

מיקי לוי: חבר הכנסת טאהא, בבקשה

מיקי לוי:  חבר הכנסת רביבו, תכבד את המעמד

וליד טאהא: אבל יש לו מספיק זמן לסיסמאות הריקות מתוכן שלו, אז שיתאפק קצת

וליד טאהא:  אני מדבר על נושא מהותי

וליד טאהא:  מישהו קבע מי יהיה מה בתוך הוועדה המסדרת

וליד טאהא:  אני אומר: נניח שאין דיל, בואו נניח שאין דיל – אז שיעלה ויסביר למה בחר במפלגה a, במפלגה y, לכהן בתפקידים שהוא הציע

וליד טאהא:  יש לו זכות לעשות זאת? זו השאלה שלי

וליד טאהא:  תודה רבה

מיקי לוי: תודה רבה

מיקי לוי:  הדובר הבא – חבר הכנסת כץ או חבר הכנסת סובה, בבקשה

מיקי לוי:  הרשימה סגורה

מיקי לוי:  נשארו עוד שני חברי כנסת והשרה כהן; אייכלר, גם אתה, אתה בפנים

מיקי לוי:  בבקשה

יבגני סובה: אדוני היושב-ראש, כנסת נכבדה, חבריי חברי הכנסת, קודם כול אני רוצה לברך את אלה שהגיעו למשכן – בועז, תן לי שנייה, תן לברך

יבגני סובה:  חכה

יבגני סובה:  קודם כול אני באמת רוצה לברך את חברי הכנסת החדשים שנבחרו, ובלי קשר לקואליציה–אופוזיציה אני מאחל הצלחה לכל הח"כים החדשים

יבגני סובה:  שתייצגו בכבוד את הציבור ששלח אתכם לכנסת, ואתם מייד תבינו את גודל האחריות, גודל המקום, וגם נשתדל כולנו לשמור על כבוד הדדי, כי הכנסת היא מקום שבו כולנו צריכים לכבד אחד את השני, בלי קשר למקום שממנו באנו

יבגני סובה:       אדוני היושב-ראש, אני גם רוצה להודות לך על השירות שלך כיושב-ראש הכנסת במשך שנה וחצי, ואני זכיתי גם להיות סגן שלך כמה חודשים, ואני חושב שעשינו עבודה בכלל בכלל לא רעה בכנסת ישראל

יבגני סובה:  ניסינו באמת להתנהג בממלכתיות ובכבוד ולכבד גם את אלה שלא מסכימים איתם

יבגני סובה:  אבל אני לא מבין – איפה חבר הכנסת טופורובסקי? הלך? איפה הוא? מה הוא מתפלא על הדיל שכל הזמן סוגרים עם – היום זה תע"ל-חד"ש, פעם זה הרשימה המשותפת; תכף ידבר חבר הכנסת טיבי, שיאשר את הדיל הזה שהליכוד יודע לסגור עם טיבי

יבגני סובה:  טיבי-ביבי – זה כבר רץ פה בכנסת כמו אקסיומה

יבגני סובה:  לא צריך להוכיח שיש דיל בין ביבי לטיבי, זה מובן מאליו

יבגני סובה:  מה אתם מתפלאים? גם עכשיו, כשאנחנו רואים התנהגות של הממשלה הנבחרת או הקואליציה שנבחרה, אני לא מתפלא

יבגני סובה:  אני רק לא מבין, למה אתם רוצים להתערב באופוזיציה? קבעתם את המספר של חברי הכנסת, ועדות וסגנים – תנו לנו לטפל במי הולך למי

יבגני סובה:  לא הבנתי, מה, אתם חושבים שזכיתם ב-120 מנדטים, חבר הכנסת קרעי? לא

יבגני סובה:  זכיתם ב-64, מוקירים את הניצחון שלכם – אל תתערב לנו

יבגני סובה:  עכשיו, אני יודע שאתה לא קשור לזה, ואתה מחייך, אבל חבר הכנסת קיש יודע היטב, ולכן, אל תתערבו לנו בחלוקה של הוועדות - -      

שלמה קרעי: נתערב לכם ועוד איך

יבגני סובה: - - ואל תתערבו לנו בחלוקה של הסגנים

שלמה קרעי: מה תעשו? נתערב

יבגני סובה: מה זה "מה תעשו"? מה זה "מה תעשו"?     

שלמה קרעי: מה תעשו? נתערב

שלמה קרעי:  מה תעשו?     

יבגני סובה: אל תגיד כך, "אל תעשו"

יבגני סובה:  זה לא מתאים לך

יבגני סובה:  ד"ר קרעי, זה לא מתאים לך

יבגני סובה:  אל תתערבו, ובטח אתם לא תקבעו מי באופוזיציה ישב באיזו ועדה

שלמה קרעי: - - -      

יבגני סובה: אם אתה היית עכשיו במקומי, חבר הכנסת קרעי היה זועק לשמיים שזה מה שקורה

שלמה קרעי: נתערב ועוד איך

יבגני סובה: אז יש לי הצעה ובקשה: אתם לקחתם את מה שמגיע לכם, וועדה מסדרת זו ועדת ההסכמות, נכון? ועדת ההסכמות

מאי גולן: קיבלנו, לא לקחנו

יבגני סובה: בסדר, קיבלתם, לקחתם

אופיר כץ: לא - - -      

יבגני סובה: עזוב, אופיר, זה עניין של סמנטיקה

יבגני סובה:  קיבלתם, לקחתם – אל תתערבו באופוזיציה

יבגני סובה:  מה, עכשיו אתה תגיד מי יהיה סגן בגלל שאתה רוצה לסגור דיל עם אחמד טיבי? בחייך

יבגני סובה:  אז תגיד שאתה סגרת דיל עם טיבי

אחמד טיבי: - - -     

יבגני סובה: לא? זה לא דיל? אתה תגיד, יהיה לך זמן

יבגני סובה:  הוא נתן לך לדבר

מיקי לוי: לא לא לא

מיקי לוי:  סגור

יבגני סובה: אה, סגור

יבגני סובה:  אוקיי, הבנתי

מיקי לוי: חבר הכנסת קיש לא מסכים

יבגני סובה: חשבתי שהוא מאפשר לך לדבר, בגלל זה

יבגני סובה:  טוב, אז הוא לא יוכל להגיב

אופיר כץ: שר האוצר, אתה מכיר אותו? כמה כספים הוא העביר לטיבי?     

יבגני סובה: סגרת דיל איתו – תגיד שיש לך דיל

יבגני סובה:  עזוב שר האוצר, אני מדבר איתך על ועדה מסדרת

יבגני סובה:  אתה מדבר איתי על שר האוצר? יהיה לי מספיק זמן להציג גם את מה ששר האוצר אמר

יבגני סובה:  אני כרגע מדבר על משהו קטן – ועדה מסדרת

יבגני סובה:  היום בבוקר אנחנו מגלים שאתם סוגרים דיל מעל הראש של האופוזיציה

מאי גולן: אתם טרולים

מאי גולן:  אתם טרולים, מטרילים

מיקי לוי: תודה רבה

מיקי לוי:  נא לסכם

יבגני סובה: חבר'ה, זה לא מתאים

מאי גולן: אתם טרולים

מאי גולן:  אתם טרולים

יבגני סובה: אל תתחילו ברגל שמאל, תתחילו ברגל ימין, כמו שאתם אוהבים

מיקי לוי: חברת הכנסת גולן, ברוכה הבאה

מיקי לוי:  די

מאי גולן: הם טרולים

מיקי לוי: תודה רבה, חבר הכנסת סובה

מיקי לוי:  חבר הכנסת אייכלר, בבקשה

שלמה קרעי: למדנו מכם, למדנו טוב מאוד את הלקח

שלמה קרעי:  נתערב על אפכם ועל חמתכם

ישראל אייכלר: אדוני היושב-ראש, חברי הכנסת, ברוכים הבאים וברוכים השבים

ישראל אייכלר:  אני לא רוצה לשכוח שהכנסת – כמה שכולם רואים את המלחמות, את הוויכוחים ואת הצעקות – מחוקקת חוקים רבים; לפחות בכנסות הקודמות, מה שאני הייתי, והייתי בכמה וכמה כנסות

ישראל אייכלר:  יש חוקים בוועדות ושעוברים פה במליאה שאף אחד לא שם לב אליהם, והם עוזרים ומסייעים לחלשים ולאזרחים

ישראל אייכלר:       בפתיחה אני רוצה להשתמש בברכה שהיושב-ראש השתמש בה אתמול למשמר הנכנס

ישראל אייכלר:  הוא אמר: "מי ששיכן שמו בבית הזה הוא ישכין ביניכם שלום ואהבה ואחווה ושלום ורעות"

ישראל אייכלר:  אני חושב שזאת הברכה האמיתית שאנחנו צריכים פה

מיכאל ביטון: אשריך

ישראל אייכלר: תודה רבה

ישראל אייכלר:  עכשיו, רבותיי, אחרי הברכות, אנחנו פה – אני עומד פה בגלל שאנשים הלכו לקלפי, והקלפי, שלא יהיו שום ספקות, הקלפי היא האלטרנטיבה למלחמות רחוב, לכנופיות ולכל מה שקורה במקומות ובמדינות שאין קלפיות

ישראל אייכלר:  לכן הקלפי היא מלחמת פתקים

ישראל אייכלר:  הציבור הישראלי מורכב מקטבים, משנאות, מרגשות ומעלבונות

ישראל אייכלר:  אני לא מכיר אוכלוסייה אחת שלא מרגישה את עצמה נרדפת במדינה הזאת

ישראל אייכלר:  אני לא זוכר שבשנות החמישים והשישים, שבהן גדלתי, אנשים הרגישו את עצמם כל כך לא שייכים בגלל שהשני שולט פה

ישראל אייכלר:  עכשיו, בשנה וחצי האחרונות, זה בלט במיוחד בחוקים שנחקקו דווקא נגד אוכלוסיות מסוימות, והעולם שתק

ישראל אייכלר:  זאת הייתה גזענות בצורה הכי משפילה, ולא שאלה של מחיר הצלחת החד-פעמית או השתייה המתוקה

ישראל אייכלר:  זאת הייתה מגמה של רדיפת הדעת, של גזרות ועוינות גלויה

ישראל אייכלר:  וכששלטון מכריז עוינות נגד אוכלוסייה מסוימת, ולא משנה איזו, התוצאה היא קשה ביותר

ישראל אייכלר:       ברוך השם שבקלפי הזאת שהוצבה בכל רחבי ישראל עכשיו העם בחר ביהדות, העם בחר במסורת, העם בחר בחיבוק לומדי התורה והתורה

ישראל אייכלר:  כשאני אומר "העם" אני כולל הרבה הרבה מאלה שהצביעו למפלגות שהיו בקואליציה

ישראל אייכלר:  גם הם לא אהבו את השנאה ואת האיבה שהיו פה

ישראל אייכלר:  הוכח שרוב העם רוצה את הקדוש ברוך הוא ואת האמונה

ישראל אייכלר:       אבל אני חשבתי שהבחירות, שהן מלחמת פתקים, יכריעו, וכולם יקבלו את זה

ישראל אייכלר:  אני זוכר שכשטראמפ העלה הפגנות בבית הלבן, כולם זעקו "געוואלד"

ישראל אייכלר:  גם אנשי הקואליציה הקודמת, כולל ועדת הבחירות, אמרו שהם חושדים שהליכוד לא יקבל את תוצאות הבחירות

ישראל אייכלר:  והינה, מה קרה? הליכוד והימין ניצחו, ומי לא מקבל את תוצאות הבחירות? אני שומע איומים במלחמה משרים, מחברי כנסת, מאנשי תקשורת; הם מדברים על מלחמות רחוב: אנחנו נילחם בכם ברחובות

ישראל אייכלר:  הם יודעים על מה הם מדברים? שיביטו על לבנון – אפשר בקלות להצית קרבות רחוב, אבל אי-אפשר לכבות אותם

ישראל אייכלר:       לכן אני רוצה שבעזרת השם אנחנו נעשה הכול כדי לדאוג לשוויון בחינוך לילדים, לא לעשות אפליות; לעשות פסקת התגברות כדי שבית המשפט העליון לא ייצור פה מלחמת אזרחים ברחובות

ישראל אייכלר:  אנחנו נעשה בעזרת השם אך טוב לכל האוכלוסיות, ולא נאפשר לאף אחד למנוע מיהודים חרדים לגור בכל עיר ובכל שכונה שהם רוצים

ישראל אייכלר:  אנחנו נפעל בוועדות לכל אזרחי ישראל, וגם במליאה, בעזרת השם

ישראל אייכלר:  תודה רבה, אדוני היושב-ראש

מיקי לוי: תודה רבה

מיקי לוי:  חבר הכנסת רון כץ, בבקשה, אחרון הדוברים

מיקי לוי:  אחריו – השרה מירב כהן

אחמד טיבי: - - -      

מיקי לוי: פעמיים סגרתי, חבר הכנסת טיבי

מיקי לוי:  גם חבר הכנסת קיש ביקש ממני לא להוסיף

אחמד טיבי: - - - הזכות שלי להגיב

מיקי לוי: בסדר, לא - - -      

אחמד טיבי: מה בסדר? מה בסדר?     

מיקי לוי: חבר הכנסת טיבי, תודה

אחמד טיבי: יש תקנון, אדוני היושב-ראש - - - על זכותך, יש תקנון, יש תקנון

מיקי לוי: חבר הכנסת טיבי, קריאה ראשונה

אחמד טיבי: יש הודעה אישית

אחמד טיבי:  אני מבקש הודעה אישית

מיקי לוי: אין בעיה, אחרי ההצבעה

מיקי לוי:  תגיש אותה כמו שצריך, בבקשה, חבר הכנסת טיבי

אחמד טיבי: יכולת לתת לי גם בלי הודעה אישית

מיקי לוי: די, מספיק

מיקי לוי:  אני מציע שתחזור מסורך, מספיק

אחמד טיבי: סורך אתה

אחמד טיבי:  קדנציה שלמה תפקדת לא נכון

אחמד טיבי:  קדנציה שלמה

מיקי לוי: תודה רבה, חבר הכנסת טיבי

מיקי לוי:  אני מאוד מודה לך

מיקי לוי:  כל הכבוד

קריאה: בסדר, הוא סוגר עם ביבי

מיקי לוי: אני עדיין יושב על הכיסא, אני שומר על ניטרליות

אחמד טיבי: הלוואי שהיית שומר על ניטרליות

מיקי לוי: כן, בבקשה

מיקי לוי:  חבר הכנסת טיבי, תודה

אחמד טיבי: תודה לך

רון כץ: בוקר טוב, אדוני היו"ר, חבריי חברי הכנסת

רון כץ:  האמת היא שאני רואה פה את הפרחים של אתמול, אחרי הטקס החגיגי, ולא חשבתי שככה אנחנו נתחיל את היום הראשון שלנו

רון כץ:  חשבתי שאני אגיע לפה ואדבר על הכותרת הראשית שלצערי ראיתי הבוקר, שאחד הדברים הראשונים שהקואליציה העתידית רוצה לעשות הוא להעביר את תחום הגיל הרך, לידה עד שלוש – אופיר, תקשיב, זה יקר גם לך – רוצים להעביר בחזרה את התחום של הגיל הרך למשרד הכלכלה

מיכאל מלכיאלי: יש כמה דברים קודמים

רון כץ: במקרה גם יושבת פה שרת הכלכלה, שעשתה את התהליך ההיסטורי הזה, ויתרה על האגו שלה והחזירה את זה למשרד החינוך

רון כץ:  ולמה היא החזירה את זה למשרד החינוך? כי כל מי שמבין בנושא, כל מי שטיפה מתעסק בזה, מבין שצריך רצף חינוכי – צריך רצף חינוכי מגיל לידה ועד סוף מסלול הכשרת הלימודים של אותו תלמיד

רון כץ:       ומה אתם מנסים לעשות? אתם מנסים לעשות איזשהו ניתוק מלאכותי של הגיל הרך

רון כץ:  כלומר, ילד שנולד בישראל יהיה כפוך למשרד הכלכלה, שאין לו שום מושג בפדגוגיה; יגיע לגיל שלוש – ייכנס למשרד החינוך כדף חלק, אף אחד לא ידע מה קורה שם, בלי שום רקע ובלי שום היסטוריה, בדיוק כמו שקרה עד הרפורמה הכל-כך חשובה של שרת הכלכלה אורנה ברביבאי, שיושבת פה

רון כץ:  עד שהצלחנו לעשות את הצעד ההיסטורי הזה, את זה אתם רוצים לבטל? בשביל מה, בשביל שיהיה לכם עוד קצת אגו? בשביל שמפלגות סקטוריאליות כאלה ואחרות יהיו אחראיות לאותם מעונות שבעבר הן ניהלו? זאת המטרה?      ואתם יודעים מה? עוד תוך כדי הנסיעה, כשאני עובר על הכותרות, קיבלתי הודעה מהוועדה המסדרת, עם טבלת חלוקה, וחשבתי שהגיעו לאיזו הסכמה

רון כץ:  אמרתי שמשהו לא נראה הגיוני במספרים, אבל אמרתי: אולי קרה פה איזה משהו שאני לא מבין

רון כץ:  דיברתי עם חברי שיושב פה, עם בועז

רון כץ:  שאלתי אותו: בועז, ראית את החלוקה? משהו לא הגיוני

רון כץ:  ומה פתאום הבנתי? הבנתי שאתמול בלילה נסגר דיל סודי בין יואב קיש, הליכוד, ראש הממשלה לעתיד בנימין נתניהו, לבין הרשימה המשותפת

בועז טופורובסקי: גם קרעי, גם קרעי

רון כץ: אלה שאומרים שלעולם לא יעשו איתם שום שיתוף פעולה, שזעקו פה, שקמפיין שלם דיברו על הדבר הזה

רון כץ:  ואני שואל: כשעושים דיל סודי, מה מקבלת הרשימה המשותפת עבור כל הפינוקים שנתתם?     

שלמה קרעי: יש עוד חמש שנים לבכות

שלמה קרעי:  תשמור את זה לקמפיין עוד חמש שנים

רון כץ: מה נתתם להם עבור הדבר הזה? אני רואה פה את החיוכים – הינה קיש פה, הינה קרעי פה

רון כץ:  אולי תספרו לציבור במה קניתם את הרשימה המשותפת? הרי אתם אמרתם שאסור לעשות איתם שיתופי פעולה, שזה מסוכן

רון כץ:       והינה, אני גם רוצה לפנות לעוד מפלגה, ששני חברים טובים יושבים פה

רון כץ:  גם הרשימה של בני גנץ עשתה פה איזשהו דיל סודי

רון כץ:  אני רוצה לומר לכם משהו: זה מסוכן לביטחון ישראל

רון כץ:  אי-אפשר לעשות את הדילים הסודיים האלה בלי שהציבור יבין מה מקבלים

מיקי לוי: תודה

רון כץ: אתם ישבתם פה ודיברתם והרציתם לנו שהכול צריך להיות ישר - -     

בועז טופורובסקי: זה גנץ במקום סמוטריץ'

רון כץ: רק משפט אחרון, אדוני

רון כץ:  - - שהכול צריך להיות שקוף לציבור; זעקתם פה על זעקת 50 המיליארד המזויפת

רון כץ:  יואב קיש, תבוא ותגיד מה נתתם להם עבור כל הג'ובים המפנקים

מיקי לוי: תודה רבה

מיקי לוי:  תודה רבה

שלמה קרעי: אלפית ממה שאתם נתתם להם כל שבוע

מיקי לוי: סליחה

מיקי לוי:  השרה ברביבאי, בבקשה

יואב קיש: - - -      

מיקי לוי: אבל היא מסכמת

יואב קיש: לא, לא, אני מסכם

יואב קיש:  אני מסכם

יואב קיש:  היא דוברת

מיקי לוי: הבנתי

בועז טופורובסקי: השרה מסכמת

יואב קיש: מה פתאום? יו"ר הוועדה עולה לסכם

מיקי לוי: אני מודה לך, אבל יש כאן שתי שרות - - -      

יואב קיש: בבקשה, אבל הן לא מסכמות

אורנה ברביבאי: אני לא מסכמת

מיקי לוי: הן לא מסכמות, הן יכולות לעלות ולדבר

שלמה קרעי: מה זה, כל השרים יכולים לעלות חופשי?     

מיקי לוי: לפי התקנון, כל שר יכול לעלות ולדבר

שלמה קרעי: לא, מה פתאום? הינה, המזכיר פה אומר לא

מיקי לוי: אחר כך תבוא, יראו לך את הסעיף

שלמה קרעי: כל פעם שאתה אומר את זה, אני בא ואתה רואה שאתה טועה

אורנה ברביבאי: מי מדברת, אני או היא?     

מיקי לוי: סליחה, את רוצה לסכם?     

אורנה ברביבאי: אני לא אמורה לסכם

מיקי לוי: אז בואי

מיקי לוי:  טוב, תתחלפו

מיקי לוי:  זה דקויות

מיקי לוי:  בואי, חברת הכנסת כהן

אורנה ברביבאי: בכבוד, בכבוד

מיקי לוי: לא מוגבלת

מיקי לוי:  בבקשה

מירב כהן: כבוד היושב-ראש, חברי כנסת נכבדים, ברכות לחברי הכנסת החדשים והחדשות מכל הסיעות

מירב כהן:  אני רוצה לפתוח, כמובן, עם תנחומים למשפחות של ההרוגים בפיגוע הנוראי

מירב כהן:  זה כואב בלב של כולנו

מירב כהן:  אתם במחשבות שלנו ובליבנו, ואני גם מתפללת לשלומו של מי שנפצע

מירב כהן:       קודם כול, שמעתי פה קודם את חבר הכנסת מקלב, שהוא חבר כנסת מאוד מאוד יקר, מוכשר, צנוע, ישר, ואני גם שומעת שהוא אחד המועמדים לקבל את המשרד שהיום יש לי הזכות להוביל, המשרד לשוויון חברתי

מירב כהן:  מכאן נאחל לו הצלחה – אני אומרת את זה באמת מכל הלב – ואני אעשה הכול על מנת לסייע לו בתפקידו, בתפקיד הכל-כך החשוב הזה

מירב כהן:       קודם כול, נושא הזיקנה והמבוגרים הוא השליחות שלי והנושא שלשמו נכנסתי לפוליטיקה

מירב כהן:  אנחנו עסקנו בשנה האחרונה בנושאים שהם בעיניי ממש מצילי חיים: זה סיוע למבוגרים, חולים סיעודיים – יחד עם משרד הרווחה קידמנו פתרונות לאנשים

מירב כהן:  זה אולי לא הנושא הכי סקסי, זה אולי לא עושה כותרות בעיתונים, אבל אלה באמת חיים של אנשים; זאת סוגיית הבדידות – מיסדנו במשרד לשוויון חברתי תוכנית לאומית למיגור הבדידות בהיקף של 100 מיליון שקלים

מירב כהן:  אני מקווה שאתם תיקחו, תמנפו ותמשיכו את זה; נושא התעסוקה של מבוגרים – היום אנשים רוצים להמשיך לעבוד, גם משיקולים של פרנסה, אבל גם משיקולים של משמעות, ולא להישאר בבית

מירב כהן:  בגיל מאוד מאוד צעיר במדינת ישראל אנשים מופלים לרעה רק בגלל גילם

מירב כהן:  אנחנו סייענו לאנשים מעל גיל 60 להמשיך להישאר עצמאים ועובדים

מירב כהן:  יצרנו קשר עם חברות השמה שעוזרות למבוגרים למצוא את העבודה שמתאימה להם ולהישאר במעגל העשייה

מירב כהן:       עוד תחום מאוד מאוד חשוב במשרד לשוויון חברתי הוא הרשות לניצולי שואה

מירב כהן:  פה עבדנו מסביב לשעון על מנת להביא עוד ועוד תקציבים מהארץ ומהעולם לשורדי שואה עניים

מירב כהן:  יש שורדי שואה שהצלחנו להגדיל להם את ההכנסה השנתית בסדר גודל של 17,000 שקלים

מירב כהן:  בשבילי זאת באמת זכות גדולה ושליחות גדולה

מירב כהן:  כל הזמן גם שיפרנו את השירותים שניתנים לשורדי השואה, מכיוון שגילם הממוצע הוא 86, וכבר הרבה מאוד אנשים לא מסוגלים ולא יכולים לצאת יותר מהבית, לכן עשינו הכול על מנת להביא את השירותים עד אליהם לבית – את קופות החולים ואת העובדים הסוציאליים ואת המתנדבים שמפיגים את בדידותם

מירב כהן:       אני מרגישה שאת חברי הכנסת שבמליאה זה פחות מעניין, אבל אותי זה הכי מעניין

מירב כהן:  אלה הנושאים שלשמם קמתי בבוקר, ואני מקווה שתמשיכו בעשייה הזאת

מירב כהן:       עוד תחום חשוב, שאני מקווה שגם אותו חבר הכנסת מקלב יקדם, זה הרשות לקידום מעמד האישה

מירב כהן:  עסקנו פה בלפתוח דלתות לנשים במדינת ישראל

מירב כהן:  אנחנו מהוות 51% מהאוכלוסייה בישראל, ובכל זאת אנחנו מודרות מהרבה מאוד תחומים

מירב כהן:  איך מאפשרים לנשים לעשות את מה שהן בוחרות בצבא, באקדמיה, בפוליטיקה? קידמנו החלטות שמשמעותן היא שנשים תהיינה בכל צומת קבלת החלטות, גם בקבינט המדיני-ביטחוני, גם בקבינט הקורונה וסביב שולחן הממשלה

מירב כהן:  אני חייבת לומר שבנושא הזה יש בליבי דאגה גדולה שאנחנו נלך אחורה ומעמדן של נשים ייפגע כתוצאה מאג'נדה שכמה ממפלגות הקואליציה מביאות איתן

מירב כהן:  כמובן שגם נושא האלימות כלפי נשים זה נושא שעבדנו סביב השעון כדי למגר אותו, הן בחברה היהודית והן בחברה הערבית

מירב כהן:       אני עוברת לנושא הבא והוא הפיתוח הכלכלי של הרשויות הערביות במדינת ישראל

מירב כהן:  הייתה לי הזכות לעמוד בראשות תוכנית החומש למען החברה הערבית, תוכנית חשובה, מצילת חיים, שמטרתה לצמצם פערים חברתיים וכלכליים ובאמת לאפשר שוויון הזדמנויות לכל ילד במדינת ישראל

מירב כהן:  כל כך הרבה פייק ניוז, שנאה ושקרים הופצו סביב התוכנית הזאת

מירב כהן:  התוכנית הזאת, שעלותה בכלל לא 53 מיליארד שקלים, כפי שאנשי הליכוד אוהבים לציין, אלא 30 מיליארד שקלים, כל-כולה מושקעת בהגברת השכלה גבוהה, בתעסוקה, ביצירת אופק

מירב כהן:  שמעתי פה אמירות חסרות כל שחר וחסרות אחריות שהכספים האלה מגיעים לחמאס

מירב כהן:  אני לא יודעת אם שמעתם את השקר והכזב הזה, אבל זה הכול לא נכון

מירב כהן:  הכול זה כסף שהולך למלגות, למרכזי תעסוקה, לסלילת כבישים, לאימהות שיהיה להן איך להגיע למקומות עבודה

מירב כהן:  זה האינטרס של כולנו, זה האינטרס של כולנו לצמצם את הפערים החברתיים האלה, כי הערבים מהווים 20% מהאוכלוסייה, ואם אנחנו לא נושיט יד ונאפשר לאנשים את היכולת ללמוד, לעבוד, להתפרנס בכבוד – וגם הם רוצים שנילחם בפשיעה – אם לא נעשה את זה, עתידנו לוט בערפל

מירב כהן:      אין לי ספק שגם הממשלה הזאת תמשיך את זה

מירב כהן:  פתאום הם ישכחו את כל השקרים והכותרות שהם המציאו לצורכי פרובוקציה וקמפיין, וימשיכו את אותו הדבר, כי גם הם יודעים שזה חשוב

מירב כהן:  זה אחד מהדגלים המרכזיים שאני מאוד מאוד גאה בהם

מירב כהן:       בתחום הצעירים, פתחנו מרכזי צעירים במאות, מאות ערים ויישובים ברחבי הארץ, כדי שאנשים יוכלו להגיע לשם ולקבל שירותים מייד אחרי הצבא או כשהם מקימים משפחה בישראל

מירב כהן:  עוד תחום חשוב שמיסדנו השנה זה תחום הלהט"ב

מירב כהן:  בממשלה האחרונה, לראשונה בהיסטוריה של מדינת ישראל, התקבלה החלטת ממשלה רשמית שהמשרד לשוויון חברתי ומשרד הרווחה לוקחים אחריות גם על הצרכים של קהילת הלהט"ב, כי זכותם של אנשים לחיות על פי צו מצפונם במדינת ישראל

מירב כהן:  זכותו של אדם לאהוב את כל מי שהוא בוחר, בין שזה גבר ובין שזו אישה

מירב כהן:  מיסדנו תוכנית מאוד מאוד חשובה למען קהילת הלהט"ב במשרד לשוויון חברתי

מירב כהן:  יש היום יחידה שלמה שעוסקת בנושא הזה

מירב כהן:       אנחנו נסיים את השנה הזאת עם 100 בתים פתוחים בכל רחבי הארץ, כדי שאנשים שיוצאים מהארון – חבר הכנסת אבי מעוז – יוכלו לקבל שירות בכל מקום שבו הם חיים, אם זה בעכו, אם זה בירוחם, אם זה בדימונה, כי זאת מדינת ישראל

מירב כהן:  היא מדינה ליברלית ובה זכותו של כל אדם לחיות על פי צו מצפונו

טלי גוטליב: חוץ מילדי החינוך המיוחד, שאותם הפקרתם

מירב כהן: אין ממשלה שקידמה תוכנית למען החינוך המיוחד, גדולה, רחבה, חשובה ומתוקצבת יותר מהממשלה שלנו

מירב כהן:  העברנו תוכנית למען אנשים עם צרכים מיוחדים בהיקפים של מיליארדים, כשאתם בכלל לא חשבתם על זה

אבי מעוז: מה עם אלה שרוצים לקבל ייעוץ פסיכולוגי?      

טלי גוטליב: הפקרתם את הילדה שלי

מירב כהן: אני גאה בעשייה שלנו

מירב כהן:  אנחנו בנינו תשתית למען קהילת הלהט"ב, ונעמוד על המשמר על מנת שהאוכלוסייה הזאת תמשיך לקבל את מה שמגיע לה

אבי מעוז: מה עם אלה שרוצים לקבל ייעוץ פסיכולוגי?     

מירב כהן: כי הם משלמים פה מיסים, כי הם משרתים בצבא וכי מגיע להם לחיות בגאווה במדינה שלהם

מירב כהן:  היא גם המדינה שלהם

אבי מעוז: - - - שרוצים לקבל ייעוץ פסיכולוגי והקולגה שלך - - -     

מירב כהן: הושטנו יד גם לאנשים מהציבור הדתי שיצאו מהארון - -      

מיקי לוי: היא לא אמרה אחרת

מירב כהן: - - אנשים שכשהם יוצאים מהארון בקהילות מסורתיות, לפעמים כל עולמם חרב עליהם

מירב כהן:  גם להם הושטנו יד

אבי מעוז: מה עם אלה שרוצים לקבל ייעוץ פסיכולוגי?     

מירב כהן: פעלנו עם כל משרדי הממשלה להתאים את שירותי הרפואה ולתת סיוע לאנשים שרוצים לאמץ ילדים, כי זו גם זכותם להיות אבא ואימא, גם אם הן זוג נשים וגם אם הם זוג גברים

מירב כהן:  זאת המדינה גם שלהם

חנוך דב מילביצקי: מדינה איכותית – לא כל אזרחיה

מירב כהן: אני מקווה שיהיה מי שיבלום מהלכים כל כך כל כך קשים שאתה ומפלגתך רוצים לקדם

טלי גוטליב: אין חולק על זה

טלי גוטליב:  אף אחד לא מתווכח על זה

טלי גוטליב:  29

טלי גוטליב: 90 מקבלת סייעת בחינוך המיוחד

מירב כהן: אני רוצה לעבור לסוגיה מאוד חשובה, שאני רואה - - -     

מיקי לוי: חבר הכנסת מעוז, היא קראה לך בשם

מיקי לוי:  אז מה? היא לא העליבה אותך

אבי מעוז: - - - היא לא עונה לי

מיקי לוי: חבר הכנסת מעוז, תתכבד, תשב

מירב כהן: לא מפריע לי, תענה

מירב כהן:  אני רק חוששת ממה שתעשו

מירב כהן:  מה שתגידו כבר שמענו

מיקי לוי: תשב, בבקשה

אבי מעוז: אדוני היושב-ראש לא נותן לי הודעה אישית?     

מיקי לוי: לא

מירב כהן: אני רוצה להתייחס, בבקשה, להסכמים הקואליציוניים המתגבשים, וגם בהם יש סוגיות שמטרידות מאוד בעיניי

אופיר כץ: התפנו לנו 53 מיליארד

מירב כהן: הזכירו פה את תוכנית החומש למען החברה הערבית, והיא תוכנית מאוד מאוד חשובה, כי מטרתה להתמודד עם המצוקה הכלכלית והחברתית של מדינת ישראל ולהפוך בעיה למנוע צמיחה

מירב כהן:  לכן, זאת תוכנית שבאמת נבנתה על ידי 21 משרדי ממשלה, עם טובי הכלכלנים ואנשי המקצוע

מירב כהן:  בנינו תוכנית על איך אנחנו לוקחים אוכלוסייה עם שיעורי עוני, עם שיעורי השתתפות נמוכים בשוק התעסוקה, ואיך אנחנו עוזרים להם להצליח, שולחים אותם ללימודים גבוהים, עוזרים להם למצוא מקומות עבודה

חנוך דב מילביצקי: היא לא תימשך, אל תדאגי

חנוך דב מילביצקי:  היא לא תימשך, התוכנית הזאת

חנוך דב מילביצקי:  היא לא תהיה, לא חמש שנים, לא ארבע ולא שלוש

מירב כהן: באמת זאת תוכנית שמתפרסת על פני חמש שנים, ואני חושבת שבדיוק את אותה תוכנית שמשקיעה בציבור הערבי ובאה לצמצם פערים כלכליים וחברתיים, צריך לבנות גם למען החברה החרדית, כי גם שם שיעורי ההשתתפות בתעסוקה הם נמוכים

מירב כהן:  אנחנו רואים שאצל הגברים הערבים, סדר הגודל הוא רק 50% מהאוכלוסייה שמשתתפת בשיעור התעסוקה, וזה מצב לא טוב – לא למשפחות שחיות בעוני ולא לכלכלת ישראל

מירב כהן:       אבל מה אני שומעת שהממשלה המתגבשת רוצה לעשות? לא רוצים לתת לאנשים אופק, עבודה, השכלה, תקווה לחיים יציבים יותר מבחינה כלכלית

מירב כהן:  רוצים להכפיל את קצבאות האברכים

מירב כהן:  במילים אחרות, רוצים לשמר את המצב של העוני; במילים אחרות, רוצים לייצר תמריץ כלכלי שיגרום לאנשים לא לצאת, לעבוד ולפרנס את הילדים שלהם - -      

חנוך דב מילביצקי: אחרי שפגעת בהם

חנוך דב מילביצקי:  טרגטתם אותם בחקיקה

מיקי לוי: בבקשה, מספיק

מירב כהן:  - - אלא יחייב אותם להמשיך לחיות בעוני ולהישאר אברכים ולא לצאת ולפרנס בכבוד את המשפחה שלהם

מירב כהן:      תבינו, זו בעיה ענקית

מירב כהן:  היום מדובר על סדר גודל של 150,000 אברכים

מירב כהן:  זו לא קבוצה קטנה

מירב כהן:  אלה לא הימים של בן-גוריון, שאז נתן אישור ל-400 אנשים, עילויים בתורה, ללכת וללמוד מן הבוקר עד הלילה

מירב כהן:  אנחנו בסדר גודל של 150,000 איש

מירב כהן:  מה שנקרא "על פי פרסומים זרים", זה הגודל של הצבא, וזה הולך וגדל, כי מחזיקים אותם באמצעים כלכליים, מונעים מהם מלהשתלב בחברה הישראלית, מונעים מהם ללמוד במקצועות שייתנו להם ביום שאחרי עבודה, פרנסה ותקווה

מירב כהן:  זה ילך ויגדל, וזה כבר היום 150,000 איש

טלי גוטליב: אנחנו בישראל או בגרמניה? אני בישראל או בגרמניה?      

מירב כהן: זו בעיה שצריכה להטריד גם אותך, גברתי

טלי גוטליב: החרדים חיים בעוני

טלי גוטליב:  על מה את מדברת?     

מירב כהן: אני רוצה שיהיה טוב יותר גם לחברה החרדית וגם לכלכלת ישראל בכלל

חנוך דב מילביצקי: את מפגינה בורות

מיקי לוי: אני מבקש

מיקי לוי:  אני לא רוצה לקרוא אתכם בפעם הראשונה

מיקי לוי:  מספיק

מיקי לוי:  בבקשה

מירב כהן: העלויות של זה למשק הישראלי הן עלויות מטורפות

מירב כהן:  מטורפות

מירב כהן:  בואו נדבר על זה רגע: רק העלאת הקצבאות באופן ישיר היא מיליארדי שקלים

מירב כהן:  מדברים עכשיו על תוספת של 1

מירב כהן: 5 מיליארד בשנה, אבל הנזק העקיף הוא הרבה יותר חמור מזה, כי כשציבור שלם לא עובד, ואנחנו מדברים על 150,000 משפחות, או כשעובדים בשכר נמוך מכיוון שהם לא קיבלו את ההכשרה שמאפשרת להם שכר גבוה – הנזק לכלכלת ישראל מגיע לעשרות מיליארדי שקלים בשנה

מירב כהן:  ואת זה לא אני אומרת – תקראו דוחות של המכון הישראלי לדמוקרטיה, של כלכלנים רציניים שעשו את העבודה

מירב כהן:  זה צריך להטריד את כולכם

מירב כהן:  הציבור החרדי ייפגע מזה, כלכלת ישראל תיפגע מזה

מירב כהן:  בואו נסתכל שנים קדימה

מירב כהן:  היום החברה החרדית מהווה בין 11% ל-12% מהאוכלוסייה

מירב כהן:  הנתח של החברה החרדית ילך ויגדל בגלל שיעורי הילודה – הרי אנחנו מדברים על משפחה חרדית עם שבעה ילדים בממוצע, והציבור הכללי עם שלושה ילדים

מירב כהן:  הנתח של אנשים מהחברה החרדית ילך ויגדל - -     

טלי גוטליב: גם הגרמנים שרפו לנו את הילדים

טלי גוטליב:  גם בגרמניה שרפו ילדים

טלי גוטליב:  מה זה?     

מירב כהן: - - והעתיד הכלכלי של החברה החרדית שלוב בעתיד הכלכלי של מדינת ישראל, ולכן אנחנו צריכים לבנות את זה נכון

מירב כהן:  אני אומרת: כן להשקיע בחברה החרדית, כן להזרים לשם תקציבים; אתם יודעים מה, עשרות מיליארדים צריך להשקיע בחברה החרדית, כי הם חלק מהעם שלנו – אבל צריך להשקיע את הכסף במקומות הנכונים, במקומות שמעודדים צמיחה, ולא במקומות שמעודדים עוני ומשמרים עוני ומרחיבים את העוני

מירב כהן:  זו סכנה למדינת ישראל

מירב כהן:  מה יקרה ביום שהחברה החרדית כבר תהווה שליש ממדינת ישראל? אז מה, מה נעשה? איזה מודל כלכלי יהיה לנו?     

טלי גוטליב: מה האמירות האלה? מה האמירות האלה, שמצריכות למנוע גידול באוכלוסייה החרדית?     

מירב כהן: אנחנו צריכים כבר עכשיו לדאוג שאנחנו נותנים כלים לאנשים להתפרנס בכבוד

מירב כהן:  בואו נשקיע ביחד

מירב כהן:  אני כחברת אופוזיציה אהיה בעד

מירב כהן:  בואו נשקיע בחברה החרדית

משה סעדה: את מדברת על שיח של נגד ואת רוצה ביחד?     

מירב כהן: נשקיע עשרות מיליארדי שקלים בחברה החרדית, כי כך ראוי שיהיה, אבל נשקיע בדברים שנותנים אופק, שנותנים צמיחה, שנותנים פרנסה בכבוד לאנשים

מירב כהן:  זה הדבר החשוב

משה סעדה: אבל תשני את השיח ואת הטון

מירב כהן: אני רוצה להגיד עוד דבר: התופעה הזאת שבה אי-אפשר ללמוד תורה ולהתפרנס במקביל היא תופעה שמאוד ייחודית לישראל

מירב כהן:  אנחנו רואים בעולם שאנשים מצליחים לשלב את לימודי התורה ב"עשיית חול", מה שנקרא – לעבוד בשוק ולפרנס את המשפחה שלהם

מירב כהן:  אנחנו צריכים ללכת לכיוון הזה

מיקי לוי: גברתי מהספסל האחורי של מזכירות הליכוד, את לא יכולה להתערב

מיקי לוי:  כשתהיי חברת כנסת, בבקשה

מיקי לוי:  אני מבקש ממך להפסיק עם זה מייד

מיקי לוי:  תודה

מירב כהן: חשוב לי לנצל את הבמה הזאת בשביל לומר: אני בעד לימוד תורה

טלי גוטליב: תודה, באמת

טלי גוטליב:  חן-חן, אנחנו מודים לך

מירב כהן: אני חושבת שהתורה היא חלק מהמורשת שלנו, היא חלק מהזהות שלנו, והיא חשובה, אבל כל דבר צריך לעשות בצורה סבירה והגיונית

מירב כהן:  בואו נגדיר קבוצה של 400 עילויים, 500 עילויים - -     

משה סעדה: מי את שתקבעי?     

מירב כהן: - - יעשו מבחנים, והתלמידים הכי הכי טובים – נשלם להם שכר הגון על מנת שהם יהיו הפוטנציאל העתידי של הרבנים של מדינת ישראל

מירב כהן:  הרבנים במדינת ישראל הם חשובים; הזהות היהודית היא חשובה

מירב כהן:  אני גם רוצה לתקצב את זה, אבל לא ככה

טלי גוטליב: איזה מזל שלא את תחליטי

טלי גוטליב:  איזה מזל

מירב כהן: לא לקחת 150,000 איש ולומר להם: אתם – נגזר עליכם לחיות בעוני, עליכם ועל המשפחה שלכם

מירב כהן:  זה דבר לא אחראי לעשות

מירב כהן:  בואו ניגש לזה בצורה אחראית, בצורה מכבדת

מירב כהן:  אני בעד לימוד תורה, אני בעד לחנך את הדור העתידי של הרבנים של ישראל

עמיחי שיקלי: מירב, נתתם כסף ללא שום פיקוח, ללא שום בקרה

מירב כהן: אני בעד המנהיגות הרוחנית הזאת, אני רואה ברבנים גם דמות רוחנית, אבל צריך לעשות את זה בדרך אחרת ולא בדרך הזו

מירב כהן:       עוד מהלך משלים שאני חושבת שצריך לשים עליו את הדגש הוא הורדת גיל הפטור

מירב כהן:  מאותה סיבה בדיוק שמניתי כאן, שאני חושבת שצריך לעודד תעסוקה בקרב החברה החרדית, אני גם חושבת שצריך להוריד את גיל הפטור בצבא

מירב כהן:  אנחנו לא יכולים להמשיך לשמור, לחייב אנשים עד גיל 26 שלא מתגייסים לא לעבוד

מירב כהן:  אני מבינה שזה לא שוויוני, אני מבינה שזה לא שוויון בנטל, אבל האינטרס של מדינת ישראל הוא שהם יהיו משוחררים לצאת לשוק העבודה

מירב כהן:  ומאותה הסיבה שאני אומרת שאסור להמשיך להגדיל את קצבאות האברכים, אני גם אומרת שצריך להוריד את גיל הפטור בגיוס מהצבא, כדי שהאנשים האלה שלא מתגייסים, יוכלו לפחות לצאת לעבוד ולהתפרנס בכבוד

מירב כהן:      כפי שאני אומרת, אני חושבת שצריך להמשיך להשקיע בחברה החרדית, רק בדברים הנכונים

מירב כהן:  ופה כן אפשר ללמוד מהתוכנית החשובה שעשינו למען החברה הערבית

מירב כהן:  בתוכנית החומש למען החברה הערבית השקענו את התקציבים במקומות הנכונים: במרכזי תעסוקה, במלגות לסטודנטים, בשיפור הכבישים והתחבורה הציבורית שתיקח אנשים למרכזי תעסוקה

מירב כהן:  את אותו הדבר בדיוק צריך לעשות גם למען החברה החרדית

מירב כהן:      אני רוצה לומר משהו בעניין הנתונים שדווקא מפיח בי אופטימיות, וזה דווקא בנוגע לנשים החרדיות, שעושות את הלא-ייאמן

טלי גוטליב: יש לוויה ב-13:30 לאחד מנרצחי הפיגוע, אז נא להזדרז

מיקי לוי: חברת הכנסת גוטליב, מספיק

מיקי לוי:  תודה

מירב כהן: מה שיפה הוא שרואים שהנשים החרדיות עושות כמעט את הבלתי-ייאמן

טלי גוטליב: אני רוצה ללכת ללוויה

מיקי לוי: די

מיקי לוי:  אין בעיה ללכת, למי שרוצה

מירב כהן: למרות שמספר הילדים הממוצע במשפחה חרדית הוא שבעה ילדים, הן גם מגדלות שבעה ילדים בממוצע וגם מצליחות לפרנס את הבית, שזה בלתי ייאמן

מירב כהן:  אבל כואב לי לראות שנשים חרדיות שעושות הכול – גם מגדלות את הילדים וגם עובדות – עדיין עובדות בשכר מאוד מאוד נמוך, ואנחנו צריכים לעשות הכול כדי לאפשר להן להגיע לשכר גבוה יותר

מירב כהן:  בואו נשקיע את הכסף שם, נעזור להם לקבל את ההשכלה ואת ההכשרה שישפרו להן את ההכנסה ויאפשרו להן לפרנס את הילדים שלהם בכבוד

מירב כהן:      יש בי הרבה תקווה כשאני רואה את הנשים החרדיות

מירב כהן:  אנחנו רואים שמשנת 2000 ועד היום שיעור ההשתתפות של נשים חרדיות עלה מ-50% ל-80%

מירב כהן:  זה נתון מדהים ברמה עולמית

מירב כהן:  כשאני רואה את הנתונים האלה ואני רואה את הרצון שלהן, אני מאמינה שאפשר, אז בואו נשים את הכסף שם, לא בהכפלת קצבאות האברכים – בסיוע לנשים שעושות הכול כדי להצליח לקבל שכר הגון

מירב כהן:  היום השכר שלהן נמוך מדי

מירב כהן:      יש עבודה מרתקת של הכלכלן הראשי שפורסמה לפני שנתיים

מירב כהן:  אגב, היא פורסמה בעת שראש הממשלה היה דווקא בנימין נתניהו

מירב כהן:  העבודה הזו מלמדת שהיום, עוד לפני שהכפילו את קצבאות האברכים, אברך שבוחר לצאת לעבוד מוותר על הכנסה של 5,400 שקלים

מירב כהן:  זאת אומרת, אומרים לו: אם אתה תלך לעבוד, אנחנו נעניש אותך, אנחנו ניקח לך את ה-5,400 שקלים, וזה המצב היום, עוד לפני שהכפילו את הקצבאות

מירב כהן:  אז בואו ניזהר מהמגמה

טלי גוטליב: הקצבה היא לא 5,400, והוא לא מקבל כי הוא הולך לעבוד

מירב כהן: אני רוצה לדבר על ההקבלה בין אברכים לבין סטודנטים

מירב כהן:  אני חושבת שצריך להסתכל על זה רגע

מירב כהן:  התקציבים שהולכים להשכלה הגבוהה, רובם הגדול הולכים להשקעה בתשתית – במעבדות, במחקר, בהכשרת כוח האדם העתידי: הרופאים, המהנדסים, האנשים שמפתחים לנו תרופות

מירב כהן:  אני חושבת שצריך להמשיך ולהגדיל את זה

מירב כהן:  אבל שימו לב שסטודנטים במדינת ישראל – ויש 340,000 כאלה – לא מקבלים קצבת קיום

מירב כהן:  לא מקבלים

מירב כהן:  לא מקבלים

מירב כהן:  להפך, הם משלמים שכר לימוד

מירב כהן:  תואר ראשון באוניברסיטה עולה 10,000 שקלים, תואר שני עולה 12,000 שקלים, והם לא מקבלים שום מלגת קיום, שום קצבת קיום מהמדינה

מירב כהן:  מדוע? מדוע נשמע לכם הגיוני ושוויוני שאנחנו נמשיך להגדיל את הקצבאות לאברכים, ומנגד, סטודנטים, שהם לא פחות חשובים, לא יקבלו שום מלגת קיום? למה לעשות דבר כזה? למה לייצר איפה ואיפה? אני בטוחה שהנושא הזה יגיע לבג"ץ, ואני מקווה שלא נעביר פה פסקת התגברות שתאמר שכל מה שבג"ץ קובע בטל, אבל זו בדיוק הסכנה של פסקת התגברות כזאת

טלי גוטליב: אף אחד לא אמר את זה, תלמדי משפטים

טלי גוטליב:  אמרנו שלבג"ץ אין סמכות לבטל חוקים, זה מה שאמרנו

מירב כהן: כי אפשר לעשות מהלכים לא שוויוניים, כמו לתת קצבת קיום לאברכים, ולהפלות לרעה סטודנטים, שמה לעשות, גם הרופאים של העתיד הם לא פחות חשובים מאברכים

מירב כהן:  למה להפלות? למה להתנהל בצורה שהיא כל כך לא שוויונית?     

דבורה ביטון: - - - לחיילים שלנו, שזה עוד יותר - - -     

מירב כהן: נכון

מירב כהן:  מזכירה חברת הכנסת ביטון שבהסכמים הקואליציוניים שלנו, הדבר הראשון שעשינו היה להעלות ב-50% את שכר החיילים, ופה אנחנו ישר מדברים על הכפלת קצבאות האברכים

מירב כהן:  אבל אלו סדרי העדיפויות של הממשלה המסתמנת וזה המצב

דבורה ביטון: - - - אלה הם המשרתים - - -     

טלי גוטליב: ברור שעדיף לתת 53 מיליארד שקל לרשות

מיקי לוי: לא, אני אגיד - - -     

מירב כהן: אני רוצה להגיד עוד דבר

דבורה ביטון: - - - 53

דבורה ביטון:  תפסיקו עם הסיסמה הזאת

טלי גוטליב: זו לא סיסמה, זה כתוב

מיקי לוי: חברת הכנסת גוטליב, אל תיתפסי לסיסמאות

מיקי לוי:  לא היו 53 - - -     

דבורה ביטון: - - -     

מיקי לוי: תני לי, תני לי, חברת הכנסת ביטון, את מפריעה לי

מיקי לוי:  אני אף פעם לא התערבתי – ישבתי פה שנה וחצי – אבל במספרים אני מעורה

מיקי לוי:  אף פעם לא היו 53

מיקי לוי:  היו 15 מיליון שקלים של הליכוד - -     

מירב כהן: מיליארד

מיקי לוי: - - בממשלה הראשונה, לפני שלא היה תקציב אחר כך

מיקי לוי:  הממשלה הזו הגדילה את זה ל-32 מיליארד שקלים רב-שנתי

מיקי לוי:  זה אומר, אם תחלקי את זה לארבע שנים, סדר גודל של - - -     

טלי גוטליב: וזה בסדר? זה הופך את זה לבסדר, 32 מיליארד?     

מיקי לוי: רגע, אני אסביר

מיקי לוי:  אני אסביר

מיקי לוי:  תאמיני לי, הייתי חבר - - -     

טלי גוטליב: - - -     

מיקי לוי: תני לי

מיקי לוי:  תני לי

מיקי לוי:  אני בדרך כלל לא מתערב, אני רק רוצה לדייק

מיקי לוי:  ואז הכספים האלה ניתנו לא לרשויות, אלא לכבישים ולחינוך – כספים ששלטו בהם

שלום דנינו: לא כולם

שלום דנינו:  לא כולם

טלי גוטליב: לא הכול

טלי גוטליב:  לא הכול

מיקי לוי: עזוב, אתה חדש, למה לך להגיב?     

מירב כהן: רגע, אני אפרט, כמי שאחראית לתוכנית

שלום דנינו: אבל אני מעורה

מיקי לוי: עזוב, נו

שלום דנינו: מה, אם אתה לא בכנסת אתה לא יודע?     

מירב כהן: כמי שאחראית לתוכנית, אני אתן לך תשובה מפורטת, כי זה חשוב לי, ואני חושבת שגם יש עתיד וגם הליכוד יסכימו שאלה דברים חשובים, אני בטוחה בזה

שלום דנינו: על חלקם אני מסכים

מירב כהן: התקציב של תוכנית החומש הוא בגדול 29 מיליארד

מירב כהן:  הכסף הזה מחולק ל-21 משרדי ממשלה – מפתיחה של מרכזי ריאן לתעסוקה בכל רחבי הארץ, שאנשים יגיעו ועוזרים להם למצוא מקומות עבודה, דרך שירות בתחבורה הציבורית וכן הלאה

שלום דנינו: שאגב, היו קיימים ואני מכיר אותם

מירב כהן: עוד מיליארד שקלים הגיעו מתוכנית נתיבי איילון

מירב כהן:  למה אתם אומרים 53? כיוון שתוכנית נתיבי איילון היא תוכנית עתידית של 20 מיליארד שקלים, אבל מתוכה תוקצב רק מיליארד, ופה הטעות שלכם

מירב כהן:  אז עוד מיליארד שקלים הם מתוכנית נתיבי איילון – ביחד זה 30; עוד 2

מירב כהן: 5 מיליארד שקלים הלכו למשרד הבט"פ למיגור הפשיעה, שאני חושבת שכולם מסכימים על זה

מירב כהן:  תאמינו לי, אני בניתי את התוכנית שלנו, את תוכנית 550 למען החברה הערבית, אחרי שהפקתי לקחים מהתוכנית שקדמה לה, תוכנית 922

מירב כהן:  את תוכנית 922 הובילו - -     

טלי גוטליב: גברתי השרה, את לא רוצה ללכת ללוויה של נרצחי הפיגוע ב-13:30?     

מירב כהן: - - בליכוד, שאני חושבת, דרך אגב – בבקשה, אני תורנית, אסור לי לצאת מכאן

מירב כהן:  בבקשה

מירב כהן:  בבקשה

מירב כהן:  אני נמצאת פה כי אני מחויבת על פי הדין להיות כאן

מירב כהן:  הכול חשוב

שלום דנינו: היושב-ראש, שמכיר את המשטרה והיה מפקד בכיר בה, יכול לספר לך שבתוכנית הזאת –אני לא נכנס עכשיו למהות הכישלונית שלה – לקחו את השוטרים מהרבה תחנות בנגב, רוקנו את התחנות על מנת להקים תחנות דמה

שלום דנינו:  אז לגבי - - -     

מירב כהן: יש עוד עשייה חשובה מאוד בתחום של המשטרה

מירב כהן:  רבותיי, אני לא מייפה את המציאות

מיקי לוי: אני אענה לך

מיקי לוי:  אני אענה לך

שלום דנינו: בבקשה

מירב כהן: יש עוד אתגרים רבים ובעיות רבות

מיקי לוי: אני אענה לך

מיקי לוי:  בשנה וחצי הזו לא הוקמה תחנת משטרה אחת אלא רק עובו

מיקי לוי:  כל המשטרות שהוקמו היו על ידי השר ארדן, ואני מכבד אותו מאוד על כך

שלום דנינו: אני מדבר על הגיבוי

מיקי לוי: אז לא, אני אומר לך שהטיעון הזה אינו נכון

שלום דנינו: הגיבוי לתחנות הקיימות

מירב כהן: אני אומרת, יש עוד הרבה מה לעשות

מירב כהן:  כשאני בניתי את תוכנית החומש למען החברה הערבית ואישרנו אותה, אני לקחתי את תוכנית החומש הקודמת שבזמנו העבירה ממשלת הליכוד – דרך אגב, תוכנית חשובה מאוד, וגם שם נעשתה עבודה חשובה

מירב כהן:  לקחתי את התוכנית הזו, למדתי אותה, למדתי אילו תחומים לא קיבלו מענה, איך משפרים אותה, ועל הבסיס הזה בנינו תוכנית עוד יותר גדולה ומשמעותית

מירב כהן:  שתי התוכניות היו חשובות ואת שתיהן צריכים להמשיך

מירב כהן:  אני חושבת שעשו סביב התוכנית הזו כל כך הרבה פייק ניוז

מירב כהן:  אני שמעתי פוליטיקאים בכירים מספרים שהכסף מגיע לחמאס – איזה שקר וכזב; אין גבול כמה נמוך אפשר לרדת בשם הקמפיין – וזה עשה נזק גדול, ואני מקווה שכשאתם תגיעו למשרדים תנהגו ביותר אחריות ממה שפעלתם כאופוזיציה

מירב כהן:      אני רוצה להגיד שמצידי – אני לא אשקר, קשה לי לראות את הממשלה שמתגבשת, זו לא תפיסת עולמי; לא רק אני, חצי מהעם עצוב על זה

מירב כהן:  יש אנשים שאפילו מבוהלים

מירב כהן:  אבל אני רוצה לומר – ובזה אני אסיים – שאני לא אנהג כפי שנהגו כלפינו

מירב כהן:  אנחנו נהיה ענייניים, ואם יעשו דברים טובים למען החברה הערבית, אנחנו לא נכתים ציבור שלם ונקרא לכולם תומכי טרור, כי זה לא המצב

מירב כהן:  אנחנו נילחם במי שהוא תומך בטרור, ואנחנו נושיט יד למי שרוצה לחיות איתנו חיים משותפים וכל מבוקשו זה לפרנס את ילדיו בכבוד

מירב כהן:  אנחנו נהיה ענייניים

מירב כהן:  איפה שיקדמו דברים למען מדינת ישראל, אנחנו נהיה בעד

מירב כהן:  אם תמשיכו את העשייה המבורכת למען הזקנים, למען שורדי השואה, אם תביאו את חוק המטרו, שהעזתם לתקוע אותו נגד האינטרס של מדינת ישראל, אם תביאו את חוק הוויזה, שהציבור מחכה לו ובגלל אופוזיציה לא עניינית לא קיבלו את זה, אנחנו נהיה בעד, אנחנו נהיה ענייניים, כי אנחנו נהיה אופוזיציה לממשלה ולא למדינה

מירב כהן:  תודה רבה

מיקי לוי: תודה רבה לשרה מירב כהן

מיקי לוי:  בבקשה, השרה ברביבאי

מיקי לוי:  בבקשה, חמש דקות

יואב קיש: היו"ר, אני חושב שחמש דקות זה הזמן של הסיעה

אורנה ברביבאי: חמש דקות, אני לא אחרוג

מיקי לוי: אמרתי לה

אורנה ברביבאי: כבוד היושב-ראש, כנסת נכבדה, חברי הכנסת החדשים שהצטרפו בכל הבית, ברכות, הצלחה

אורנה ברביבאי:  אני מקווה שהשיח פה בתקופה הבאה עלינו לטובה יהיה הרבה יותר נכון ויהווה דוגמה אישית לציבור בכלל, הגם שדעותינו שונות ומגוונות

אורנה ברביבאי:  אני רוצה מכאן להביע תנחומים למשפחות הנרצחים בפיגוע הנוראי אתמול והחלמה לפצועים

אורנה ברביבאי:       אני מסתכלת על הבית הזה ורואה את הגידול של הצד הימני

אורנה ברביבאי:  אני לא אפתיע אתכם אם אני אומר שאני מקבלת את הכרעת הבוחר, ואני חושבת שזה מגדיל ומעצים את החשיבות שלנו כאופוזיציה להביא לידי ביטוי את הערכים של מדינה שהיא גם יהודית וגם דמוקרטית, אותה מדינה שבחזון ובתפיסה הליברלית של הליכוד – הלכתי לקרוא אותו שוב ושוב, עוד פעם, והבנתי שמי שסטה מהדרך ומי שחרג מהערכים של יסודות הליכוד זה דווקא הליכוד

אורנה ברביבאי:  ואני אומרת ברצינות: נגמר הקמפיין, ואני שואלת את עצמנו מה אנחנו כאן, 120 אנשים, רוצים שיקרה פה בשנים הבאות

אורנה ברביבאי:  לאן אנחנו רוצים ללכת?     אפשר להתכתש כאן עד בכלל, למשוך שערות אחד לשני ולהגיד: אתם ככה ואנחנו אחרים

אורנה ברביבאי:  אני שואלת: האם יכול להיווצר פה סוג של דיאלוג שחתום על טובת המדינה בשנים הבאות? לצערי, אני לא רואה את זה קורה

אורנה ברביבאי:  אפילו רק בהצהרות הראשוניות, פרו-הקמת הממשלה הבאה, כבר כאן, בהסכמות ובהסתמנות של איך תיראה הממשלה הבאה, יש פה סוגיות ליבה בחברה הישראלית שמחייבות חשיבה ומחייבות הסדרה

אורנה ברביבאי:  אתן לכם דוגמה: אני מסתכלת על נושא יציאת חרדים לעבודה – חברתי מירב כהן, השרה לשוויון חברתי, דיברה על זה ארוכות, אבל אני רוצה לחדד את זה גם מנקודת ראות נוספת

אורנה ברביבאי:       אגב, מירב, אני לא בטוחה שהזכות ששתי שרות עומדות כאן על הבמה החשובה הזאת אחת אחרי השנייה ומדברות בכלל לגיטימית, כי אני לא רואה מצב שיש פה פוטנציאל לנשים בממשלה הבאה, וצר לי על זה, כי אנחנו כנשים נלחמנו, כל אחת בתחומה, כל אחת בזירה שלה, כדי לקדם נשים בזירה הציבורית וכדי להבטיח שפריצת הדרך שאנחנו עשינו לא תהיה אקראית, אלא היא תהיה מסלול לבאות אחרינו כדי שהן תהיינה בצומתי החלטה

אורנה ברביבאי:  אני לא רואה איך המספר המאוד-מועט של נשים בממשלה המתהווה, בכנסת כאן, ילך וישפיע על דור העתיד של הנשים כאן

אורנה ברביבאי:  ונשים הן לא נשים בשביל עצמן, נשים הן של החברה בישראל, בצומתי קבלת ההחלטות, באופן שבו הן מביאות את ההתבוננות שלהן לתהליך קבלת ההחלטות ובאופן שבו הן משקפות חברה בריאה – עזבו רגע ערכים של ליברליות ושל שוויון – באופן שבו חברה מעצבת את דור העתיד שלה

אורנה ברביבאי:  לצערי, הצעירות והצעירים שיסתכלו למעלה לא יראו את השיקוף של 50%, 51% מהציבור בישראל כמי שיכולות להשפיע

אורנה ברביבאי:       אני רוצה גם לדבר על המגמה הזאת שמסתמנת – ואני מדברת אל חברי הליכוד דווקא, כי בסוף אתם אלה שמובילים את המשא ומתן הקואליציוני – של מהי המשמעות של הצבעה או הסכמה או דיל של אברכים שיקבלו, נגיד, קצבה כפולה ולא יצאו לעבוד

אורנה ברביבאי:  במשך שנה וחצי עסקנו בעידוד יציאת חרדים לשוק העבודה – ואני אומרת את זה מתוך ידיעה כשרת הכלכלה, שהייתה מופקדת גם על שוק העבודה, ומהנתונים על שיעור האבטלה שהלכו וירדו לאורך זמן, ומהזכות לטפל בשילוב ובהכשרה ובמקסום הפוטנציאל של האוכלוסייה החרדית בשוק העבודה

אורנה ברביבאי:  מתי העבודה הפכה להיות מנוגדת לערך של יהדות? איך זה יכול להיות? ומה אתם חושבים – לא רק החרדים – מה אתם חושבים, מי יממן בכלל? אם אנחנו נלך ונדיר יותר ויותר אוכלוסיות משוק העבודה, בניגוד למה שמדינת ישראל צריכה, מי אתם חושבים שיממן את כל השאיפות שלנו? מאיפה יבוא הכסף לטיפול בפער במשילות? בואו נגיד שכולנו מסכימים שהמשילות היא נושא מרכזי ומהותי שצריך לעסוק בו

אורנה ברביבאי:  מאיפה יבוא הכסף? מאיפה יבוא התקציב?     

שלמה קרעי: מ-50 מיליארד - - - לעבאס

אורנה ברביבאי:  אני מסיימת כדי שחבר הכנסת קיש לא יגיד שנתת לי יותר זמן

אורנה ברביבאי:  אני חושבת ששיקול הדעת של כולנו צריך להיות פה בשיתוף פעולה של כל הבית הזה לטובת המדינה; לא לטובת אופוזיציה ולא לטובת קואליציה – לטובת האזרחים במדינת ישראל

אורנה ברביבאי:  תודה

שלמה קרעי: טוב שנזכרתם, השרה ברביבאי

שלמה קרעי:  טוב שנזכרתם

קריאה: - - - היית באופוזיציה

מיקי לוי:  תודה רבה

מיקי לוי:  מספיק

מיקי לוי:  חברת הכנסת ביטון, תודה

מיקי לוי:  מספיק

מיקי לוי:  חבר הכנסת קיש, בבקשה

מיקי לוי:  חברת הכנסת גוטליב

טלי גוטליב: סליחה

טלי גוטליב:  כן

מיקי לוי: משהו ברמה האישית

טלי גוטליב: המפקד

טלי גוטליב:  אבא שלי היה - - -     

מיקי לוי: 2

מיקי לוי: 7 מיליארד שקל לאנשים עם מוגבלויות

מיקי לוי:  תדאגי שזה יישמר לתקציב הבא

טלי גוטליב: את זה אני יודעת, אבל זה לא מספיק לתקציב הסייעות

מיקי לוי: אף פעם זה לא מספיק

טלי גוטליב: לא, אבל לסייעות החינוך המיוחד – 29

טלי גוטליב: 90 שקל

מיקי לוי: תקשיבי, אף פעם זה לא מספיק

טלי גוטליב: אני רק אומרת

מיקי לוי: 432 מיליארד שקלים - - -     

טלי גוטליב: - - - אין מי שיטפל בילדים - - -     

מיכל מרים וולדיגר: קודם כול זה היה - - -     

יואב קיש: כבוד היושב-ראש, כנסת נכבדה, ראשית, אני רוצה לומר שההצעה הזו סוכמה בהסכמה של כל הבית, ואני מניח שכולם יהיו בעד ההצעה על הוועדה המסדרת

יואב קיש:  מפה אנחנו נלך לחדר הוועדה המסדרת, ושם, מן הסתם, יהיו חילוקי דעות

יואב קיש:  לגבי אותם חילוקי דעות, אני רוצה לומר בצורה הכי ברורה: שמנו הצעה שהיא הצעה ראשונית

יואב קיש:  היא משקפת בצורה הוגנת והגונה את יחסי הכוחות של כל מפלגה וכל סיעה

יואב קיש:  אם האופוזיציה תבוא ותגיד לי: אני רוצה להחליף פה ואני רוצה פה, ויש הסכמות בין האופוזיציה, אני כמובן אקבל את זה

יואב קיש:  אני לא נכנס לאירוע הזה, ובזה הדיון

יואב קיש:  תודה

בועז טופורובסקי: - - -     

וליד טאהא: - - - אתה אומר דברים לא נכונים

יואב קיש: נעשה את זה במסדרת

מיקי לוי: תשאירו את הדיון לוועדה

מיקי לוי:  תשאירו את הדיון לוועדה, חבר הכנסת ווליד טאהא

בועז טופורובסקי: בחרתם את טיבי ואלקין, בחרתם טיבי, זה היה גם טיבי ואלקין או לא? סגרתם עם אלקין? מה, זה היה במקום סמוטריץ'?      

וליד טאהא: אבל - - -     

מיקי לוי: תשאירו את הדיון ואת המאבק לוועדה

מיקי לוי:  חבר הכנסת טאהא, תשאירו את הדיון לוועדה

מיקי לוי:  תודה

מיקי לוי:       חבר הכנסת טופורובסקי, אתם עומד על זה שזה יהיה שמית? כי אם זה בהסכמה, אולי נצביע, בבקשה?     

בועז טופורובסקי: שמית

מיקי לוי: ניסיתי

מיקי לוי:  ובכן, חברי הכנסת, נא לשבת

מיקי לוי:  לבקשת חבר הכנסת טופורובסקי – הצבעה שמית

מיקי לוי:  בבקשה

קריאות: - - - כל הכבוד, בועז

מיקי לוי: חבר הכנסת רוטמן, אתה האחרון – 04:00, אתה נציג יחיד של האופוזיציה, ביקשת ממני הצבעה שמית, והצבעת בעד

שמחה רוטמן: פרגנתי, אני פרגנתי

דן מרזוק: (קורא בשמות חברי הכנסת)     משה אבוטבול		–   אינו נוכח יולי יואל אדלשטיין	–   אינו נוכח אמיר אוחנה		–   אינו נוכח ינון אזולאי		–   אינו נוכח גדי איזנקוט		–   אינו נוכח ישראל אייכלר		–   אינו נוכח ואליד אל הואשלה	–   אינו נוכח קארין אלהרר		–   אינה נוכחת זאב אלקין		–   אינו נוכח דוד אמסלם		–   אינו נוכח אופיר אקוניס		–   בעד משה ארבל		–   אינו נוכח יעקב אשר		–   בעד אוריאל בוסו		–   אינו נוכח דבי ביטון		–   אינה נוכחת חיים ביטון		–   אינו נוכח מיכאל מרדכי ביטון	–   אינו נוכח דוד ביטן			–   אינו נוכח בועז ביסמוט		–   בעד ולדימיר בליאק		–   אינו נוכח עמיחי בן אליהו		–   אינו נוכח מירב בן ארי		–   אינה נוכחת רם בן ברק		–   אינו נוכח איתמר בן גביר		–   אינו נוכח יואב בן צור		–   אינו נוכח אברהם בניהו בצלאל	–   בעד אורנה ברביבאי		–   נגד ניר ברקת		–   בעד     

יואב קיש: מה? סוכם איתכם על כל הבית

יואב קיש:  מה זה ההתנהגות הזו, אורנה? ככה סיכמנו?      

מיכל שיר סגמן: - - -     

מיקי לוי: לא, לא

מיקי לוי:  היא טעתה

מיקי לוי:  היא טעתה

יואב קיש: הינה, תשאלי את היושב-ראש שלך

יואב קיש:  פשוט בושה, בושה

מיכל שיר סגמן: - - - לא, באמת

מיקי לוי: מיכל, מיכל, היא טעתה

יואב קיש:  לא, היא גם מגינה עליה עכשיו

מיקי לוי: די

מיקי לוי:  נו, באמת

מיכל שיר סגמן: לא, אני לא מגינה עליה

מיכל שיר סגמן:  אני פשוט רוצה לדעת מה סגרתם בחדרי-חדרים, זה מה שאני רוצה לדעת

שלמה קרעי: יופי שאת רוצה לדעת

יואב קיש: בושה, בושה, בושה, בושה

יואב קיש:  תתביישו לכם

מיכל שיר סגמן: - - - במפלגה הגדולה ביותר באופוזיציה - - -     

מיקי לוי: חברת הכנסת שיר, בבקשה

מיקי לוי:  חבר הכנסת קיש, מספיק

מיקי לוי:  נא להמשיך, בבקשה

שלמה קרעי: את כל הנוכלות עשית כדי להגיע לאופוזיציה בסוף

דן מרזוק: (קורא בשמות חברי הכנסת)     טלי גוטליב		–   בעד  יצחק גולדקנופ		–   אינו נוכח מאי גולן			–   אינה נוכחת יואב גלנט		–   בעד גילה גמליאל		–   בעד בנימין גנץ		–   אינו נוכח משה גפני		–   בעד סימון דוידסון		–   אינו נוכח אבי דיכטר		–   בעד גלית דיסטל אטבריאן	–   אינה נוכחת אלי דלל			–   בעד דני דנון			–   אינו נוכח שלום דנינו		–   בעד אריה מכלוף דרעי	–   אינו נוכח שרן מרים השכל		–   בעד ניסים ואטורי		–   בעד מיכל וולדיגר		–   בעד יצחק שמעון וסרלאוף	–   בעד מכלוף מיקי זוהר		–   אינו נוכח יאסר חוג'יראת		–   אינו נוכח אימאן ח'טיב יאסין	–   אינה נוכחת ווליד טאהא		–   אינו משתתף בהצבעה בועז טופורובסקי		–   אינו נוכח משה טור פז		–   אינו נוכח אחמד טיבי		–   אינו נוכח יוסף טייב		–   אינו נוכח אוהד טל			–   בעד יעקב טסלר		–   בעד חילי טרופר		–   אינו נוכח אלי כהן			–   אינו נוכח אלמוג כהן		–   בעד מאיר כהן		–   אינו נוכח מירב כהן		–   בעד מתן כהנא		–   אינו נוכח עופר כסיף		–   אינו נוכח אופיר כץ		–   אינו נוכח חיים כץ			–   אינו נוכח ישראל כץ		–   אינו נוכח רון כץ			–   אינו נוכח יוראי להב הרצנו		–   אינו נוכח מיקי לוי			–   בעד יריב לוין			–   אינו נוכח נעמה לזימי		–   אינה נוכחת אביגדור ליברמן		–   אינו נוכח יאיר לפיד		–   אינו נוכח טטיאנה מזרסקי		–   אינה נוכחת מרב מיכאלי		–   אינה נוכחת חנוך דב מלביצקי		–   בעד יוליה מלינובסקי		–   אינה נוכחת מיכאל מלכיאלי		–   אינו נוכח אבי מעוז		–   אינו נוכח אורי מקלב		–   בעד יעקב מרגי		–   בעד שרון ניר			–   אינה נוכחת בנימין נתניהו		–   אינו נוכח יואב סגלוביץ'		–   אינו נוכח יבגני סובה		–   אינו נוכח משה סולומון		–   אינו נוכח לימור סון הר מלך	–   אינה נוכחת אופיר סופר		–   אינו נוכח אורית מלכה סטרוק	–   בעד עידית סילמן		–   אינה נוכחת בצלאל סמוטריץ'		–   אינו נוכח משה סעדה		–   בעד גדעון סער		–   אינו נוכח מנסור עבאס		–   אינו נוכח איימן עודה		–   אינו נוכח יוסף עטאונה		–   אינו נוכח חמד עמאר		–   אינו נוכח צביקה פוגל		–   בעד עודד פורר		–   אינו נוכח מאיר פרוש		–   בעד יסמין פרידמן		–   אינה נוכחת אורית פרקש הכהן	–   אינה נוכחת מטי צרפתי הרכבי	–   אינה נוכחת יואב קיש		–   אינו נוכח גלעד קריב		–   אינו נוכח שלמה קרעי		–   בעד אליהו רביבו		–   בעד מירי מרים רגב		–   אינה נוכחת שמחה רוטמן		–   בעד עידן רול			–   אינו נוכח יואל רזבוזוב		–   אינו נוכח אפרת רייטן מרום	–   אינה נוכחת יפעת שאשא ביטון	–   אינה נוכחת אלון שוסטר		–   אינו נוכח אלעזר שטרן		–   אינו נוכח עמיחי שיקלי		–   בעד מיכל שיר סגמן		–   בעד נאור שירי		–   אינו נוכח עאידה תומא סלימאן	–   אינה נוכחת פנינה תמנו		–   אינה נוכחת     

מיקי לוי: אני מבקש מהמזכיר לקרוא פעם נוספת

מיקי לוי:  אני מבקש בעיקר מחברי הכנסת הוותיקים – מכיוון ששינינו את הלוח וטייבנו אותו, דווקא מחברי הכנסת הוותיקים שרגילים לפורמט אחר – הישארו חצי דקה אחרי, כדי שנפעיל הצבעה אחת; לחברי הכנסת החדשים יהיה יותר קל, כי זאת הפעם הראשונה שהם יצביעו בפורמט החדש – רק לשם התרגול, כדי שלא תטעו בהצבעת אמת

מיקי לוי:  בבקשה, מי שיכול שיישאר, זה לטובתכם

מיקי לוי:  בבקשה, פעם נוספת

דן מרזוק: (קורא בשמות חברי הכנסת)     משה אבוטבול		–   אינו נוכח יולי יואל אדלשטיין	–   אינו נוכח אמיר אוחנה		–   אינו נוכח ינון אזולאי		–   אינו נוכח גדי איזנקוט		–   אינו נוכח ישראל אייכלר		–   בעד ואליד אל הואשלה	–   אינו נוכח קארין אלהרר		–   אינה נוכחת זאב אלקין		–   אינו נוכח דוד אמסלם		–   אינו נוכח משה ארבל		–   אינו נוכח אוריאל בוסו		–   בעד דבי ביטון		–   אינה נוכחת חיים ביטון		–   אינו נוכח מיכאל מרדכי ביטון	–   אינו נוכח דוד ביטן			–   אינו נוכח ולדימיר בליאק		–   אינו נוכח עמיחי בן אליהו		–   בעד מירב בן ארי		–   אינה נוכחת רם בן ברק		–   אינו נוכח איתמר בן גביר		–   אינו נוכח יואב בן צור		–   אינו נוכח אברהם בניהו בצלאל	–   בעד יצחק גולדקנופ		–   בעד מאי גולן			–   בעד בנימין גנץ		–   אינו נוכח סימון דוידסון		–   אינו נוכח גלית דיסטל אטבריאן	–   בעד דני דנון			–   אינו נוכח אריה מכלוף דרעי	–   אינו נוכח מכלוף מיקי זוהר		–   אינו נוכח יאסר חוג'יראת		–   אינו נוכח אימאן ח'טיב יאסין	–   אינה נוכחת בועז טופורובסקי		–   אינו נוכח משה טור פז		–   אינו נוכח אחמד טיבי		–   לא משתתף יוסף טייב		–   בעד חילי טרופר		–   אינו נוכח אלי כהן			–   אינו נוכח מאיר כהן		–   אינו נוכח מתן כהנא		–   אינו נוכח עופר כסיף		–   אינו נוכח אופיר כץ		–   בעד חיים כץ			–   אינו נוכח ישראל כץ		–   אינו נוכח רון כץ			–   אינו נוכח יוראי להב הרצנו		–   אינו נוכח יריב לוין			–   אינו נוכח נעמה לזימי		–   אינה נוכחת אביגדור ליברמן		–   אינו נוכח יאיר לפיד		–   אינו נוכח טטיאנה מזרסקי		–   אינה נוכחת מרב מיכאלי		–   אינה נוכחת יוליה מלינובסקי		–   אינה נוכחת מיכאל מלכיאלי		–   בעד אבי מעוז		–   בעד שרון ניר			–   אינה נוכחת בנימין נתניהו		–   אינו נוכח יואב סגלוביץ'		–   אינו נוכח יבגני סובה		–   אינו נוכח משה סולומון		–   אינו נוכח לימור סון הר מלך	–   בעד אופיר סופר		–   אינו נוכח עידית סילמן		–   אינה נוכחת בצלאל סמוטריץ'		–   אינו נוכח גדעון סער		–   אינו נוכח מנסור עבאס		–   אינו נוכח איימן עודה		–   אינו נוכח יוסף עטאונה		–   אינו נוכח חמד עמאר		–   אינו נוכח עודד פורר		–   אינו נוכח יסמין פרידמן		–   אינה נוכחת אורית פרקש הכהן	–   אינה נוכחת מטי צרפתי הרכבי	–   אינה נוכחת יואב קיש		–   בעד גלעד קריב		–   בעד מירי מרים רגב		–   אינה נוכחת עידן רול			–   אינו נוכח יואל רזבוזוב		–   אינו נוכח אפרת רייטן מרום	–   אינה נוכחת יפעת שאשא ביטון	–   אינה נוכחת אלון שוסטר		–   אינו נוכח אלעזר שטרן		–   אינו נוכח נאור שירי		–   אינו נוכח עאידה תומא סלימאן	–   אינה נוכחת פנינה תמנו		–   אינה נוכחת     

מיקי לוי: האם מי מחברי הכנסת באולם לא הצביע ומזכיר הכנסת – בקשה, מי לא הצביע?      

קריאה: חבר הכנסת אלמוג כהן, אתה הצבעת

קריאה: בפעם השנייה – לא

מיקי לוי: לא צריך

מיקי לוי:  זה פעם אחת

מיקי לוי:  הסיבוב השני זה לאלה - - -     

אלמוג כהן: - - -     

מיקי לוי: לא נורא, אתה תתרגל

מיקי לוי:  בבקשה

מיקי לוי:  אל תצאו החוצה, אני רוצה לעשות הצבעה, מי שמעוניין

מיקי לוי:  מי שלא מעוניין – שאחר כך לא יבוא בטענות

דן מרזוק: (קורא בשם חבר הכנסת)     יואב בן צור		–    בעד     

מיקי לוי: יש עוד מישהו באולם שלא הצביע? בבקשה לסכם

מיקי לוי:  אם אתם יכולים לשבת, אני מייד אחרי התוצאות אעשה הצבעת ניסיון, כדי להראות דווקא לוותיקים את הפורמט החדש

שמחה רוטמן: אפשר להציע נושא - - -     

מיקי לוי: אתה יכול להצביע בהצבעת הניסיון מה שאתה רוצה, היא לא בשביל הפרוטוקול

יואב קיש: איזו הצבעה?      

מיקי לוי: יש פורמט חדש

מיקי לוי:  אני עושה הצבעת ניסיון לחברי הכנסת שלא היו פה

מיקי לוי:  זה שונה, זה הרבה יותר ברור

מיקי לוי:  עבדנו על זה חצי שנה

יואב קיש: - - -     

מיקי לוי: נכון, אבל לא כולם היו פה, והחדשים בוודאי לא ראו את הלוח אפילו פעם אחת

מיקי לוי:      להלן תוצאות ההצבעה: 47 בעד, אחד נגד

מיקי לוי:  עבר

מיקי לוי:       אם אתם יכולים להתיישב, אני מנסה לעשות הצבעת ניסיון, כדי שתראו את הפורמט

מיקי לוי: בבקשה

קריאה: - - -     

מיקי לוי: הוא הגיש בקשה להודעה אישית וזכותו לפי התקנון

אחמד טיבי: אדוני היושב-ראש, רבותיי חברי הכנסת, לאלה החדשים ולאלה הוותיקים הכושלים שלא יודעים איך כל אחד מביא הישגים לסיעה שלו דרך הוועדה המסדרת, כל יושב-ראש סיעה אמור להביא את התוצאה הטובה ביותר לסיעה שאותה הוא מייצג – כמה שיותר חברים, כמה שיותר תפקידים

אחמד טיבי:  יש כאלה שכבר שנים כאן ולא מצליחים לפענח את המשוואה

אחמד טיבי:       אני נמצא כאן שנים רבות ומתפקד כסגן יושב-ראש קבוע

אחמד טיבי:  חבר הכנסת טופורובסקי, סגן זמני לשבועיים זה לא ג'וב

אחמד טיבי:  הוא יכול להיות jobless כמוך

אחמד טיבי:  אתה לאחרונה jobless, לכן אתה חושב ששבועיים סגן זה ג'וב

בועז טופורובסקי: - - - אלה שקראו לך טרוריסט, אלה שאמרו שאתה צריך לעוף מהמדינה – סגרת איתו דיל, כן או לא?      

אחמד טיבי: דקה, דקה

בועז טופורובסקי: תגיד אם סגרת איתו דיל

מיקי לוי: חבר הכנסת טופורובסקי, מספיק

בועז טופורובסקי: - - -     

סימון דוידסון: אבל לפני רגע הוא אמר - - -     

אחמד טיבי: דקה, דקה, דקה

בועז טופורובסקי: - - - אותם אנשים שקוראים לך טרוריסט - - -     

מיקי לוי: תודה

מיקי לוי:  בבקשה שקט

אחמד טיבי: אני מבין את התסכול שלך

אחמד טיבי:  תירגע

בועז טופורובסקי: - - -     

מיקי לוי: חבר הכנסת טופורובסקי, מספיק

אחמד טיבי: תירגע

אחמד טיבי:  בקדנציה הקודמת, כאשר אתם הקמתם את הקואליציה, אני באתי בדברים איתכם, אתם הייתם קואליציה

בועז טופורובסקי: לא - - -     

אחמד טיבי: את ההישגים שהבאתי, הבאתי באמצעות דיאלוג איתך ועם אלקין ואחרים

בועז טופורובסקי: אני לא קראתי לך - - - הם קראו לך טרוריסט

אחמד טיבי: מה שמעניין אותי זה סיעת חד"ש-תע"ל

מיקי לוי: חבר הכנסת טופורובסקי, די, די

בועז טופורובסקי: - - -     

אחמד טיבי: אולי תירגע? אולי תירגע?      

מיקי לוי: חבר הכנסת טופורובסקי, קריאה ראשונה

שמחה רוטמן: - - -     

מיקי לוי: חבר הכנסת רוטמן, אותך הייתי צריך עכשיו על הראש?      

בועז טופורובסקי: - - -     

מיקי לוי: חבר הכנסת טופורובסקי, תודה

אחמד טיבי: בועז, אכן פניתי אליהם לפני כמה ימים

אחמד טיבי:  ביקשתי להחליף את ועדת חוץ וביטחון שלנו בשני בכספים, כמקובל כבר שנים

אחמד טיבי:  אני תמיד מקבל את זה לסיעה שלי

אחמד טיבי:  היום הופתעתי שהורידו לי את השני בוועדת הכספים, ואני מאוד לא מרוצה

אחמד טיבי:  אני מוכן לוותר על הסגן הזמני תמורת שני בכספים

בועז טופורובסקי: - - - עם בן גביר, עם מי - - - עם סמוטריץ'

בועז טופורובסקי:  עם מי המשא ומתן שלך? רק תגיד

מיקי לוי: חבר הכנסת טופורובסקי – קח אותו למטה לקפה של ציונה

מיקי לוי:  מספיק

בועז טופורובסקי: - - -      

מיקי לוי: חבר הכנסת טופורובסקי

אופיר כץ: - - -     

מיקי לוי: חבר הכנסת כץ, תן לי לסיים

אחמד טיבי: האמת היא, עכשיו אני שומע אותך, רואה את הביצועים שלך, את ההצהרות שלך ואת הדברים – אני יודע איך הפסדתם

אחמד טיבי:  ככה אתה רוצה לשתף איתנו פעולה באופוזיציה? מה זה הטיפשות הזאת?      

בועז טופורובסקי: אתה אפילו לא מרגיש - - -     

אחמד טיבי: ככה אתה רוצה לשתף איתנו פעולה?      

בועז טופורובסקי: - - - משא ומתן של - - -     

אחמד טיבי: אתם עושים ישיבה של ראשי אופוזיציה - -     

בועז טופורובסקי: - - -     

אחמד טיבי: - - לא מזמינים אותנו, ויש לך חוצפה להטיף לי מוסר מה להביא לסיעה שלי? חצוף

בועז טופורובסקי: - - -     

אחמד טיבי: זאת יהירות, זאת התנשאות

בועז טופורובסקי: - - -     

מיקי לוי: חבר הכנסת טופורובסקי

בועז טופורובסקי: - - - אני רק אמרתי שאתה מנהל משא ומתן - - -     

מיקי לוי: הכי קל לי לחכות, כי הזמן ייגמר

אחמד טיבי: אל תעיר לי איך לנהל את הסיעה שלי

מיקי לוי: הכי קל לי לחכות, כי הזמן ייגמר

אחמד טיבי: אולי תרגיע אותו? הוא מהסיעה שלך

בועז טופורובסקי: - - - עם בן גביר

בועז טופורובסקי:  ועדיין לא התחלת

בועז טופורובסקי:  זה הכול - - -     

מיקי לוי: די, חבר הכנסת טופורובסקי

אחמד טיבי: חבר הכנסת טופורובסקי, אני חייב לסיעת חד"ש-תע"ל

אחמד טיבי:  לך אני לא חייב כלום

אחמד טיבי:  אני חייב דין וחשבון לציבור שלי

בועז טופורובסקי: נכון

בועז טופורובסקי:  תסביר להם שאתה עושה משא ומתן עם ממשלת בן גביר-סמוטריץ'

מיקי לוי: חבר הכנסת טיבי, אני יכול לבקש משהו? לפנות למליאה ולא לחבר הכנסת טופורובסקי

אחמד טיבי: אוקיי

אחמד טיבי:  קיבלתי עצה של פסיכיאטר לפנות לכולם ולא רק לאחד

קריאות: - - -     

שלמה קרעי: בהצלחה לשני הצדדים

אחמד טיבי: אני מעריך שאני כחד"ש-תע"ל אהיה אופוזיציה לוחמנית לחבורה הזאת, וחלק מפה, חלק מכם יזחלו אליהם

בועז טופורובסקי: עכשיו נראה אם אתה תצביע עם הימין ואם הימין יצביע עם טיבי

בועז טופורובסקי:  זה הכול

מיקי לוי: חבר הכנסת טופורובסקי, קריאה שנייה

בועז טופורובסקי: זה בסדר שאתם סוגרים דילים, הכול בסדר

קריאות: - - -     

בועז טופורובסקי: מה הבטחת לבן גביר תמורת מה שבן גביר הבטיח לך?      

מיקי לוי: חבר הכנסת טופורובסקי, מספיק

שלמה קרעי: תמשיכו, בועז, תמשיכו

אחמד טיבי: תירגע, קח רגיעון

בועז טופורובסקי: - - - לדבר איתך

בועז טופורובסקי:  הם טוענים שאסור לדבר איתך, והינה, הם סוגרים איתך דילים

בועז טופורובסקי:  רק שהצביעות תעלה למעלה - - -     

אחמד טיבי: אין אופוזיציה בלי חד"ש-תע"ל, אבל אתם מדי פעם מנסים לזחול לשם

מיקי לוי: תודה רבה

בועז טופורובסקי: - - -     

אחמד טיבי: ואני רוצה להבטיח לך - - -     

בועז טופורובסקי: - - - עם שמחה רוטמן - - -     

מיקי לוי: לא, לא, חבר הכנסת טופורובסקי, משפט אחרון, בבקשה

אחמד טיבי: איפה קיש?      

מיקי לוי: בחוץ

אחמד טיבי: אני מבקש פגישה עם יואב קיש כדי לקבל כמה שיותר לחד"ש-תע"ל, כמקובל בתחילת כל ועדה מסדרת

בועז טופורובסקי: - - -     

מיקי לוי: תודה רבה, חבר הכנסת טיבי

מיקי לוי:  תודה

בועז טופורובסקי: - - -     

מיקי לוי: חבר הכנסת טופורובסקי

מיקי לוי:  חבר הכנסת טופורובסקי

מיקי לוי:       חברים, אני רוצה להראות את הפורמט החדש למי שלא מכיר

מיקי לוי:  בבקשה, שבו ותצביעו כל אחד כאוות נפשו

מיקי לוי:  בבקשה להצביע כדי להכיר את הפורמט החדש

מיקי לוי:  מה עוד? תסתכלו אצל החברים, הנוריות הרבה יותר ברורות - - - אפשר לראות את הפורמט החדש שהתחלף כבר על לוח ההצבעה – הרבה יותר ברור

מיקי לוי:  הנוריות – אם מישהו טעה ורוצים להעיר לו לתיקון אפשר לראות את זה היום הרבה יותר בבירור

מיקי לוי:  אני חושב שבסך הכול אפשר לראות שיש פה שיפור בלתי רגיל

מיקי לוי:  מי שרוצה, שיצביע

מיקי לוי:  אפשר לראות את הנוריות האדומות או הירוקות הרבה יותר ברור

מיקי לוי:  בהצלחה לכולם

מיקי לוי:       אני מכריז על הפסקה

בשעה 13:  << נושא >> הרכב ועדות הכנסת << נושא >>     

מיקי לוי: ערב טוב לכולם

מיקי לוי:  אני מתכבד לפתוח שנית את מליאת הכנסת

מיקי לוי:       חבר הכנסת קיש, בבקשה

הוועדה המסדרת): כבוד היושב-ראש, כנסת נכבדה, אנחנו רק עושים הקראה, ללא הצבעה, של הודעה למליאה

הוועדה המסדרת):  החלטת הוועדה המסדרת בדבר הרכב הוועדות הזמניות לענייני כספים ולענייני חוץ וביטחון מיום כ"ב בחשוון תשפ"ג, 16 בנובמבר 2022, למניינם:       לפי סעיף 2א(ה) לחוק הכנסת, התשנ"ד–1994, בחרה הוועדה המסדרת ועדות זמניות לענייני כספים ולענייני חוץ וביטחון, ובכל ועדה 17 חברים, לפי ההרכב הבא – מישהו שומר עליי שאני לא אעשה טעות

הוועדה המסדרת):  אני גם יודע על מה הוא שומר

לא, הוא התכוון - - -     

הוועדה המסדרת): אני מקריא את הוועדה בחלוקה לפי הסיעות

מיקי לוי: חבר הכנסת אשר, אבל תגיד לנו על מה הוא שומר

הוועדה המסדרת): לא, זו בדיחה פנימית

מיקי לוי: אוקיי

הוועדה המסדרת): אני מתחיל עם הוועדה לענייני כספים

הוועדה המסדרת):  הליכוד – ארבעה חברים: עידית סילמן, ניסים ואטורי, שלום דנינו ואלי דלל; יש עתיד – שלושה חברים: מיכל שיר סגמן, ולדימיר בליאק, חברה מסיעת העבודה על חשבון סיעת יש עתיד, נעמה לזימי; הציונות הדתית – שני חברים: יצחק שמעון וסרלאוף ואוהד טל, וממלא המקום של יצחק שמעון וסרלאוף הוא אבי מעוז; המחנה הממלכתי – שני חברים: מיכאל ביטון ושרן מרים השכל; ש"ס – שני חברים: חיים ביטון וינון אזולאי; יהדות התורה – יש להם חבר אחד, קוראים לו משה גפני, אבל הוא גם המומלץ להיות יו"ר הוועדה, ועדת הכספים הזמנית, ובעזרת השם נעשה ביום שני, הרב גפני?     

משה גפני: כן

הוועדה המסדרת): ביום שני, בעזרת השם, נעשה את המינוי באופן פורמלי בפתיחת הוועדה

מיקי לוי: מה יש לך על סדר-היום, חבר הכנסת גפני? יש לך משהו על סדר-היום בוועדת כספים?     

משה גפני: לא, צריך להיבחר קודם

מיקי לוי: להיבחר זה בסדר

משה גפני: אני לא יכול להביא את כל ההעברות, בגלל שזה מתחלף מכנסת לכנסת

מיקי לוי: ברור, ברור

משה גפני: אתה מכיר את זה

משה גפני:  צריך לחכות

מיקי לוי: צודק

הוועדה המסדרת): אני ממשיך עם הרשימה, אחרי שעמדתי במשימה המרכזית

אתה יכול להפסיק פה

 אתה יכול לעצור

משה גפני: לא, לא, לא

הוועדה המסדרת): ישראל ביתנו – חבר אחד: יבגני סובה; רע"מ – חברה אחת: אימאן ח'טיב יאסין; חד"ש-תע"ל – חבר אחד: אחמד טיבי; סיעת העבודה – ללא חברים, מלבד על חשבון יש עתיד, כפי שציינתי קודם

הוועדה המסדרת):       בוועדה לענייני חוץ וביטחון, מטעם סיעת הליכוד – חמישה חברים: חבר הכנסת יואב גלנט, שגם מומלץ כיו"ר ועדת חוץ וביטחון הזמנית, חבר הכנסת ניר ברקת, אבי דיכטר, יולי אדלשטיין ואופיר אקוניס, וחמישה ממלאי מקום: אליהו רביבי, יקירי, ממלא מקום בוועדת חוץ וביטחון הזמנית, חברת הכנסת טלי גוטליב, חנוך מלביצקי, בועז ביסמוט ומשה סעדה; ארבעה חברים מסיעת יש עתיד: חבר הכנסת רם בן ברק, יוראי להב הרצנו, יסמין פרידמן ומשה טור פז

הוועדה המסדרת):  אני הולך להקריא גם את ממלאי המקום של יש עתיד

הוועדה המסדרת):  אני רק רוצה לציין שהוועדה גם הצביעה על כך שלכל חבר בוועדה תהיה רשות למנות ממלא מקום מטעם הסיעה

הוועדה המסדרת):  לכן, לארבעה חברים של יש עתיד יש ארבעה ממלאי מקום: מירב בן ארי, מיכל שיר סגמן, רון כץ וסימון דוידסון; שני החברים של הציונות הדתית: איתמר בן גביר ואופיר סופר, ושני ממלאי מקום של הציונות הדתית: אורית סטרוק וצביקה פוגל; המחנה הממלכתי – שני חברים: גדי איזנקוט ומתן כהנא, ושני ממלאי מקום: מיכאל ביטון ושרן מרים השכל; ש"ס – חבר אחד: יואב בן צור; יהדות התורה – חבר אחד: ישראל אייכלר, וממלא מקום: אורי מקלב; ישראל ביתנו – חברה אחת: שרון ניר, וממלא מקום – יבגני סובה; לרע"מ ולחד"ש-תע"ל אין חברים בוועדה; לעבודה – חבר אחד: גלעד קריב, וממלאת מקום: אפרת רייטן מרום

הוועדה המסדרת):       הקראתי קודם, אבל אני אקריא לצורך העניין את ההמלצה בדבר יושבי-ראש הוועדות הזמניות

הוועדה המסדרת):  לענייני כספים – חבר הכנסת משה גפני; לענייני חוץ וביטחון – חבר הכנסת יואב גלנט

הוועדה המסדרת):  עד כאן ההודעה

הוועדה המסדרת):  תודה רבה

מיקי לוי: תודה רבה לחבר הכנסת קיש

מיקי לוי:       הישיבה הבאה תתקיים ביום שני, כ"ז בחשוון התשפ"ג, 21 בנובמבר 2022, בשעה 16:00

מיקי לוי:  ישיבה זו נעולה

מיקי לוי:  סוף שבוע נעים ושקט לכולם